Gastrodiplomacy: Diplomasi Melalui Makanan

Diplomasi melalui makanan? Diplomasi
kulinari? Pastinya soalan-soalan tersebut sedang bermain di fikiran anda sekarang
ini dalam mencari maksud sebenar di sebalik gastrodiplomacy ini. Artikel
ini akan membawa kita semua untuk mengenali dan menyelami apakah yang
dimaksudkan dengan gastrodiplomacy atau diplomasi kulinari ini dan
bagaimana makanan mampu menjadi suatu perantara dalam membentuk hubungan
diplomasi antara negara-negara di dunia.

Istilah gastrodiplomacy ini telah mula
dipopularkan oleh ahli gastronomi, Paul S. Rockower, yang merupakan seorang
Pengarah Komunikasi bagi American Voices, iaitu sebuah organisasi
sukarela yang giat menganjurkan pelbagai program diplomasi budaya dalam
kalangan negara-negara yang sedang membangun akibat daripada konflik. Istilah gastrodiplomacy
ini secara asasnya boleh didefinisikan sebagai bagaimana sesebuah negara melakukan
diplomasi budaya dengan mempromosikan makanan tempatan mereka, sebagai suatu
strategi bagi mencapai diplomasi dan menjenamakan hidangan istimewa negara
mereka di mata dunia. Dalam erti kata lain, gastrodiplomacy yang dimaksudkan
ini adalah suatu cara dan tindakan yang dilakukan bagi memenangi hati dan
fikiran semua melalui makanan.

Gastrodiplomacy juga turut dikenali sebagai diplomasi kulinari (culinary diplomacy),
atau diplomasi melalui hidangan, iaitu penggunaan makanan dan hidangan sebagai
instrumen bagi mewujudkan suatu kesinambungan budaya yang boleh membantu
mencapai persefahaman, meningkatkan interaksi serta kerjasama yang positif. Ada
juga pendapat lain yang menyatakan bahawa istilah gastrodiplomacy dan
diplomasi kulinari ini harus dibezakan dengan diplomasi makanan (food
diplomacy), yang mana diplomasi makanan ini ialah keadaan di mana bantuan
makanan digunakan sebagai alat untuk memberi kesedaran umum mengenai kebuluran.

Sejarah diplomasi kulinari/ gastrodiplomacy

Makanan merupakan antara bahagian terpenting
dalam kehidupan seharian manusia, di mana ia bukan sahaja berfungsi untuk kita
meneruskan kehidupan, malah turut berperanan sebagai suatu simbol sejarah,
tradisi dan budaya. Setiap individu bergantung kepada makanan untuk hidup, bagi
menenangkan diri serta menjadi perantara komunikasi antara satu sama lain. Makanan
jugalah yang membezakan sesebuah negara dengan negara yang lain, yang mana ia
sekaligus membentuk suatu identiti kebangsaan bagi negara tersebut. Gabungan
antara kuasa makanan dengan semangat kenegaraan inilah yang membawa kepada
pembentukan suatu idea mengenai penggunaan makanan sebagai suatu alat dalam
menghubungkan hubungan antarabangsa di samping mengukuhkan identiti sesebuah
negara.

Dari segi sejarah, Costas Constantinou, di
dalam bukunya yang bertajuk On the Way to Diplomacy, telah membincangkan
mengenai hubungan antara makanan dan diplomasi yang berlaku dalam kerajaan
purba Greece. Selain itu, ahli falsafah terkenal, Aristotle, dalam bukunya, Politics,
telah menerangkan mengenai kepentingan sesuatu hidangan yang menjadi kebiasaan
dalam sesebuah komuniti, bagi menunjukkan hubungan solidariti seperti mana yang
terbentuk di dalam sebuah keluarga. Ini ditunjukkan melalui contoh majlis makan
tengah hari (public luncheon) yang dianjurkan bagi meraikan lawatan yang
dilakukan oleh wakil-wakil dari bandar musuh ke sesebuah negara.

Diplomasi kulinari dan gastrodiplomacy
ini juga dikatakan berakar umbi daripada tradisi Perancis. Seorang diplomat
berbangsa Perancis, François de Callières, melalui bukunya yang bertajuk On
the Manner of Negotiating with Princes, bukan sahaja menerangkan mengenai
kekuatan dan kepentingan diplomasi, malah turut mengaitkannya dengan hidangan
makanan. Callières menyatakan bahawa setiap duta atau wakil sesebuah negara yang
ditempatkan di negara jiran turut membawa bersama budaya mereka ke negara
tersebut, termasuklah cara masakan dan makanan tradisi mereka. Oleh itu,
menurut Callières, adalah wajar sekiranya jamuan dan meja yang disediakan buat
duta-duta berkenaan dapat disediakan dengan rapi, kemas, memenuhi kehendak
serta citarasa tradisi mereka.

Nasihat serta saranan yang dianjurkan oleh
François de Callières di dalam penulisan bukunya ini kemudiannya telah digunakan
sepenuhnya oleh Antonin Carême, yang telah menemui ‘titik pertemuan’ sempurna
di antara diplomasi di Perancis dengan hidangan makanan. Pada bulan Mac 1814, Carême
yang terkenal sebagai ‘raja masakan’ dan ‘tukang masak untuk raja’ telah
diminta oleh Charles Maurice de Talleyrand-Périgord untuk menyediakan hidangan
bagi meraikan ulangtahun di mana Napoleon turun daripada takhta kerajaan
Perancis. Carême telah menyertai Talleyrand di Kongres Vienna dan telah
menyediakan hidangan buat delegasi Perancis. Sewaktu Talleyrand membuat
rundingan bersama delegasi yang lain, Carême pula telah menunjukkan bakatnya
serta membuatkan semua terpaku dengan kehebatan hidangan yang disediakannya,
termasuklah gâteau Nesselrode, sejenis pai yang dimasak khusus untuk
memberi penghormatan buat perunding dari Russia serta Charlotte Russe,
iaitu puding yang dibuat khas bagi mengenang Tsar Alexander I.

Kemuncak kepada acara ini ialah apabila Talleyrand
menghidangkan Brie de Meaux, iaitu keju asli Perancis dari daerah Brie yang
dibawa oleh Carême, di mana semua delegasi menikmatinya dan akhirnya membawa
kepada kesepakatan dalam memulihkan status Perancis di Eropah pada waktu itu. Sejarah
panjang Perancis dalam bidang gastronomi dan kulinari inilah yang membawa
kepada UNESCO untuk menyenaraikan hidangan gastronomi Perancis sebagai salah
satu hidangan dalam senarai Intangible Cultural Heritage of Humanity,
pada tahun 2010.

Elemen dalam gastrodiplomacy

Apakah kunci penting atau elemen yang
membentuk gastrodiplomacy ini? Seperti mana yang diterangkan oleh pakar
gastronomi, makanan boleh berfungsi sebagai suatu kaedah yang tidak memberi
ancaman kepada sesiapa dalam membentuk hubungan dengan masyarakat antarabangsa.
Secara mudahnya, gastrodiplomacy ini menghubungkan sesuatu masyarakat
dengan masyarakat antarabangsa yang lain dengan memperkenalkan hidangan baru,
di mana ia secara tidak langsung turut memperkenalkan budaya sesebuah negara
atau masyarakat tersebut.

Seperti mana bidang hiburan, elemen dalam gastrodiplomacy
ini juga merupakan antara ‘kuasa lunak’ (soft power) yang menjadi suatu
daya penarik kepada sesebuah negara. Melaluinya, masyarakat luar boleh
mengenali dengan lebih dekat akan budaya, polisi, sistem politik serta hubungan
sosial yang wujud dalam sesebuah negara. Ini jugalah yang disebutkan oleh Chef Mark
Tafoya, yang juga merupakan seorang pengembara, di mana beliau menyatakan
bahawa:

“Apabila kita mencuba sesuatu hidangan baru
yang berasal dari negara atau daerah lain, kita akan merasai pengalaman
seumpama pelancong asing yang melalui ke seluruh badan, dan seterusnya proses
membiasakan diri dengan sesuatu yang asing ini akan membawa kepada pemahaman
yang lebih baik mengenai citarasa dan nilai yang boleh kita kongsi bersama.”

Negara-negara yang mempunyai dasar/kempen gastrodiplomacy

Malaysia

Sejak tahun 2010 lagi, negara kita Malaysia
telah memulakan satu projek yang dinamakan sebagai Malaysian Kitchen for the
World , sebuah kempen gastrodiplomacy yang bertujuan utama bagi
meningkatkan kesedaran dalam kalangan masyarakat mengenai hidangan tradisi
Malaysia serta memperkenalkan resepi bagi hidangan tersebut. Kempen ini telah
dikelolakan oleh Malaysia External Trade Development Corporation (MATRADE)
dalam usaha untuk mempromosikan hidangan Malaysia ke tahap global, dengan azam
bagi menembusi Amerika serta United Kingdom.

Selain daripada mempromosikan hidangan
Malaysia serta menjenamakannya hingga ke tahap global, kempen ini juga sebenarnya
turut membantu menguatkan hubungan antarabangsa di antara Malaysia dengan
negara-negara asing di mana kempen ini diadakan. Ia secara tidak langsung
sebenarnya telah membentuk suatu diplomasi budaya yang turut memperkenalkan
budaya unik masyarakat Malaysia kepada masyarakat antarabangsa yang lain.

Melalui kempen Malaysian Kitchen for the
World ini, para tukang masak serta chef terkenal di Malaysia telah dibawa
ke pelbagai pameran serta acara kulinari di seluruh dunia, bagi menyediakan
juadah Malaysia dan memperkenalkannya buat delegasi asing. Kempen ini juga
turut membawa chef terkenal dunia ke Malaysia bagi membolehkan para tukang
masak tempatan untuk turut belajar mengenai hidangan asing tersebut. Melalui
laman sesawang yang khusus bagi kempen Malaysian Kitchen for the World
ini, pelbagai jenis resepi bagi hidangan Malaysia telah diperkenalkan. Malah,
ia turut memuatkan senarai lengkap di mana hidangan Malaysia ini boleh ditemui
di seluruh dunia. Kempen ini juga turut membantu memberi sokongan kewangan bagi
para pemilik restoran Malaysia di luar negara dan membantu mereka bagi
mengembangkan lagi perniagaan restoran hidangan Malaysia tersebut.

Kempen gastrodiplomacy yang dianjurkan
oleh Malaysia ini dikatakan begitu bijak kerana ia bukan sahaja memfokuskan
kepada hidangan tradisi, malah turut menggabungkan elemen diplomasi budaya dalam
mempromosikan serta memberi pemahaman kepada masyarakat antarabangsa mengenai
negara Malaysia. Hasilnya, Malaysia telah berjaya menganjurkan sebuah pasar
malam (night market) di Trafalgar Square, di tengah-tengah Kota London,
yang mana melalui pasar malam ini pelbagai demonstrasi masakan serta promosi
hidangan Malaysia dijalankan. Acara ini akhirnya telah menjadi acara tahunan
yang membawa masyarakat London untuk merasai sendiri keenakan hidangan dari Malaysia.

Korea Selatan

Pada April 2009, bandar raya Seoul telah melancarkan
kempen Korean Cuisine to the World, yang bermatlamat utama bagi
meningkatkan keuntungan restoran Korea di luar negara sehingga empat kali ganda
menjelang tahun 2017. Selain itu, dana sebanyak 40 juta dollar US juga
diperuntukkan bagi mempromosikan kelas-kelas masakan Korea di peringkat
antarabangsa dan sekaligus membantu para pelajar Korea dalam bidang kulinari
bagi memperoleh biasiswa dan geran penyelidikan untuk menghadiri acara kulinari
dunia serta melawat pusat pengajian kulinari di seluruh dunia.

Korea Selatan turut memanfaatkan kedai-kedai
makanan kecil bagi program gastrodiplomacy, apabila memperkenalkan
perjalanan sekumpulan pengembara yang dikenali sebagai Bibimbap Backpackers.
Ia terdiri daripada sekumpulan backpackers berbangsa Korea yang  melawat 23 buah bandar di 15 buah negara, bagi
memperkenalkan semangkuk bibimbap kepada setiap orang asing yang mereka temui. Meskipun
ini merupakan antara program rasmi yang dijalankan oleh kerajaan Korea Selatan
dalam memperkenalkan gastrodiplomacy, namun komuniti Korea Selatan juga
sebenarnya turut memulakan langkah gastrodiplomacy tidak rasmi mereka
dalam meningkatkan kesedaran terhadap keistimewaan hidangan Korea.

Ini dapat dilihat melalui kendera saji (food
truck) yang dinamakan Kogi taco truck, yang memperkenalkan hidangan fusion
Korea-Mexico kepada masyarakat di Los Angeles. Hidangan yang dijual melalui
Kogi taco ini telah mencetuskan fenomena kepada masyarakat Los Angeles, dengan
senarai hidangan seperti bulgogi tacos dan kimchi quesadillas yang menjadi
pilihan utama para pelanggan sehingga mereka sanggup berbaris panjang untuk
mendapatkannya. Kewujudan kendera saji dengan sajian Korea ini telah
menimbulkan suatu kegilaan terhadap makanan Korea dalam kalangan masyarakat US
antara tahun 2011 hingga 2012.

Thailand

Thailand merupakan negara pertama yang telah menggunakan
dapur serta rangkaian restoran mereka sebagai suatu kaedah dalam diplomasi
budaya. Menyedari akan peningkatan populariti restoran Thai dalam pasaran
dunia, pada tahun 2002, kerajaan Thailand telah melancarkan program Global Thai
yang bertujuan untuk meningkatkan jumlah restoran Thai daripada 5500 buah
restoran kepada 8000 menjelang tahun 2003. Program Global Thai ini sebenarnya
memberi kemudahan kepada restoran-restoran Thai di luar negara untuk mengimport
sumber bahan mentah daripada Thailand, membantu mereka untuk mengupah chef dari
Thailand dan seterusnya menaikkan ekonomi Thailand.

Rasional dan matlamat yang dipegang oleh
kerajaan Thailand melalui program ini adalah bukan sahaja untuk memperkenalkan
rasa asli makanan Thai yang pedas kepada jutaan manusia di luar, malah turut menggalakkan
ramai orang untuk melawat Thailand, dan juga mengukuhkan hubungan dengan
negara-negara luar yang lain. Kempen kedua yang dijalankan oleh Thailand ialah Thailand:
Kitchen of the World, suatu kempen gastrodiplomacy yang dikendalikan
oleh kerajaan Thailand dalam mendidik masyarakat tempatan dan luar negara
mengenai sejarah masakan Thai serta amalan masa kini dalam hidangan Thai. Ia
telah berjaya mendorong ramai chef dari Thailand untuk membuka lebih banyak
restoran di luar negara bagi tujuan ini, dan kempen ini juga berjaya mencipta
suatu jenama tersendiri terhadap restoran-restoran tersebut.

Program gastrodiplomacy Thailand ini
sebenarnya telah berjaya mengembangkan kebudayaan Thailand melalui kulinari ke
peringkat global. Malah, ada ahli gastronomi yang berpendapat bahawa kejayaan
program gastrodiplomacy Thailand ini mampu membuatkan masyarakat luar
mengenali pad thai dan tomyam sama seperti mereka mengenali hamburger di
Amerika Syarikat. Program ini telah menjadi penanda aras serta model rujukan
bagi negara-negara Asia yang lain dalam melancarkan kempen gastrodiplomacy
mereka.

Kesimpulan

Gastrodiplomacy kini telah menjadi suatu kaedah dalam polisi hubungan luar bagi
meningkatkan jenama sesebuah negara dan mengukuhkan identiti budaya mereka. Ia
adalah suatu kaedah diplomasi budaya yang secara tidak langsung boleh membantu
memperkenalkan sisi budaya sesebuah negara ke peringkat antarabangsa. Maka,
berbanggalah dengan budaya serta sejarah yang kita miliki, daripada hidangan,
pakaian dan seni yang kita warisi. Hidangan tradisi harus tetap dipelihara
keasliannya, agar masyarakat asing turut sama dapat merasai keunikan citarasa
hidangan kita.

Rujukan

Chapple-Sokol, S.
(2013). Culinary diplomacy: Breaking bread to win hearts and minds. The
Hague Journal of Diplomacy, 8(2), 161–183.

Fatin Mahirah, S.
(2015). Gastrodiplomacy as a Soft Power Tool to Enhance Nation Brand. Journal
of Media and Information Warfare, 7(June), 161–199.

Naili, N., Shahrim, A.
K., Roselina, K., Hasanah, G., & Krauss, S. E. (2018). The Globalization of
Malaysia National Cuisine: A Concept of ‘Gastrodiplomacy ’. Journal of
Tourism, Hospitality and Culinary Arts, 10(1), 42–58.

Rockower, P. S.
(2012). Recipes for gastrodiplomacy. Place Branding and Public Diplomacy,
8(3), 235–246.

Spence, C. (2016).
Gastrodiplomacy: Assessing the role of food in decision-making. Flavour,
5(4), 1–16.


Penemuan Tulisan Nama Allah Dan Ali Di Atas Pakaian Bangsa Viking?

Seorang ilmuwan arkeologi tekstil dari Universiti Uppsala, Sweden, Annika Larsson menemui suatu penemuan yang mengejutkan dari bangsa Viking. Dia menggali kubur yang diketahui milik Viking yang ada sejak zaman itu.

Penggalian ini membuahkan hasil dengan menemui sehelai pakaian bangsa Viking bertulisan huruf Arab, “Allah”. Selain itu terdapat juga tulisan berbentuk sebuah nama iaitu “Ali” atau Ali bin Abi Thalib, khalifah keempat Khulafa ar-Rasyidin. Perkataan ini ditenun dengan menggunakan benang dari perak dan sutera.

Larsson mengemukakan teori, bangsa Viking mungkin sudah dipengaruhi Islam. Pengaruh yang dimaksudkan itu adalah berkaitan konsep kehidupan setelah kematian.

Tulisan Arab Kufi yang membentuk nama “Alla” dan “Ali” ini terdapat di atas sehelai pakaian diperbuat daripada sutera di sebuah makam (sekitar abad ke-9 atau 10) terletak dalam kawasan Birka, tapak kota bersejarah bangsa Viking.

Tulisan Arab Kufi berkembang di kota Kufah, Iraq pada abad ke-7 M.

“Di dalam Al Quran, tertulis bahwa penghuni syurga akan mengenakan pakaian sutera. Teks dari petikan tersebut dapat menerangkan kemunculan sutera di kubur Viking”- Larrson.

Larrson menambahkan bahawasanya hubungan antara dunia Viking dan dunia Muslim telah lama ditemukan dari beberapa buah catatan sejarah seperti penemuan duit syiling Islam dan sebentuk cincin batu perak dari makam seorang wanita di Birka, (perkataan “untuk Allah” terpahat di atas batu cincin ini).

Sekarang, Larrson dan kumpulannya bekerjasama dengan bahagian imunologi, genetika dan patologi Universiti Uppsala untuk menentukan serta mengetahui asal-usul tubuh yang mengenakan pakaian sutera terbabit.

Adakah milik seorang bangsa Viking atau milik orang Islam yang datang ke sana pada suatu masa dahulu untuk berdakwah?


Fakta Bahasa Yang Kita Tidak Tahu

Menurut Kamus Pelajar Edisi Kedua, “bahasa” ditakrifkan sebagai sebuah  sistem lambang bunyi suara yang digunakan sebagai alat perhubungan dalam sesuatu kelompok manusia untuk melahirkan perasaan dan fikiran. Berikut adalah antara fakta bahasa di seluruh dunia yang pastinya kita telah tahu.

1          Menurut Ethnologue, sebanyak 7 097 bahasa sedang dituturkan di seluruh dunia.

2          Sebanyak 832 bahasa sedang dituturkan di Papua New Guinea.

3          Papua New Guinea adalah negara yang paling banyak bahasa di dunia.

4          Negara Zimbabwe mempunyai enam belas (16) bahasa rasmi iaitu bahasa Chewa, Chibarwe, Inggeris, Kalanga, Koisan, Nambya, Ndau, Ndebele, Shangani, Shona, bahasa isyarat, Sotho, Tonga, Tswana, Venda dan Xhosa.

5          Etnik minoriti yang beragama Islam di China menggunakan tulisan Xiao’erjing (دٍعَر شِيَوْ) untuk menulis bahasa-bahasa Sinitik seperti bahasa Mandarin dan Dungan.

6          Bahasa Hindustan mempunyai dua bahasa piawai iaitu Bahasa Hindi dan Bahasa Urdu.

7          Perbandingan ayat dalam Bahasa Minangkabau dan Bahasa Melayu

Minangkabau: Sadang kayu di rimbo ‘ndak samo tinggi, apo lai manusia.

Melayu:           Sedangkan pohon di hutan tidak sama tinggi, apalagi manusia.

8          Di Malaysia, tulisan Jawi digunakan di Sekolah Agama.

9          Sebuatan [a] lalu diikuti oleh konsonan dengung akan bertukar menjadi [ŋ] dalam bahasa Terengganu. Contoh “makan” menjadi “makang”.

10        Dalam bahasa Kelantan, panjang pendek dalam konsonan mampu mengubah makna. Contoh: katok (pukul) dan kːatok (Katak).

11        Di Thailand, bahasa Kelantan-Pattani dikenali sebagai Bahasa Jawi.

12        Mengikut suatu sumber, loghat Johor-Riau dipilih sebagai bahasa piawai dalam Bahasa Malaysia atau Bahasa Melayu manakala Riau-Lingga dalam bahasa Indonesia.

13        Dipendekkan cerita, Anglish adalah bahasa Inggeris tanpa kata pinjaman.

14        Perkataan “Foresayer”, “Worldken”, “Dawnland”, “Waterstuff”, “Forekind” dan “Bookcraft” adalah antara kosa kata dalam Anglish yang masing-masing menggantikan perkataan “Prophet”, “Physics”, “Japan”, “Hydrogen”, “Ancestor” dan “Literature” dalam Bahasa Inggeris (English).

15        “Wafatɕʼdəχodaqʼeːtʼə ʁakʼeʁʁaːfa, “ɕuʁoɬa psa jeda ɕʷfaːn” adalah contoh ayat dalam bahasa Ubykh yang bermaksud “Orang yang membeli keju bertanya kepada orang lain, “Kalian makan banyak ikan””.

16        Kematian Tuone Udaina (1823-1898) akibat letupan semasa bekerja di jalan raya telah menyebabkan kepupusan Bahasa Dalmatia.

17        Firaun terakhir Mesir Purba, Cleopatra VII (69–30 SM) adalah satu-satunya pemerintah dinasti Ptolemaik yang mempelajari bahasa Mesir Purba.

18        Sahabat Rasulullah SAW, Zayd Bin Thabit (610-655) telah menguasai bahasa Suryani dalam masa 17 hari manakala Ibrani 15 hari.

19        Menurut kajian Joseph M. Williams, kosa kata bahasa Inggeris terdiri daripada 41% bahasa Perancis, 33% Inggeris Jati, 15% Latin, 5% Norse Kuno, 1% Belanda dan 5% lain-lain bahasa.

20        Ratu Elizabeth I (1533-1603) fasih bertutur dalam bahasa Inggeris, Perancis, Sepanyol, Itali, Belanda, Latin, Welsh, Scot dan Iris.

21        Tulisan Cina Dipermudahkan (Simplified Chinese) sedang digunakan di China, Singapura dan Malaysia dalam pelbagai media.

22        Sebahagian besar kosa kata dalam bahasa Itali berakhir dengan huruf vokal.

23        Nama penjahat dalam Ejen Ali iaitu Uno, Dos, Trez, Cuatro, Cinco, Seis, Siete, Ocho, Nueve dan Diez merupakan turutan nombor dalam bahasa Sepanyol iaitu uno, dos, tres, cuatro, cinco, seis, siete, ocho, nueve dan diez masing-masing.

24        Menjadi ahli politik di Singapura, mereka perlu fasih dalam bahasa Inggeris bersama dengan bahasa ibundanya.

25        Seremban (Ibu negeri Negeri Sembilan, Malaysia) dikenali sebagai “Soghomban” dalam bahasa Minangkabau.

26        Bahasa Mandarin mempunyai 4-5 nada manakala Kantonis mempunyai 6-9 nada.

27        Ramai mendakwa bunyi penutur bahasa Portugis seolah-olah seperti orang Rusia yang tengah mabuk sedang mencuba untuk berbahasa Sepanyol.

28        Di Chile, Santa Claus di kenali sebagai Viejito Pascuero.

29        Penutur bahasa Arab mendakwa mereka sukar memahami penutur bahasa Arab Maghribi (Darija).

30        Lenyapnya ingatan terhadap sejarah dan budaya adalah kesan yang akan berlaku jika sesuatu bahasa pupus.

Akhir kata, itu adalah contoh fakta mengenai pelbagai bahasa yang kita telah tahu. Kepada semua, apakah yang kami tertinggal mengenai bahasa? Sila jelaskan di dalam ruangan komen di bawah.

Artikel disumbangkan oleh Alam Bahasa untuk The Patriots.


Pertempuran VS Diplomasi Dalam Tamadun Islam

Sejarah telah memaparkan kepada kita akan kehebatan Kerajaan dan Tamadun Islam suatu ketika dahulu. Kehebatan yang telah menyaksikan syiar Islam berkembang hampir ke segenap pelusuk dunia.

Kegemilangan ini tidaklah menjelma dalam proses yang singkat melainkan ianya setelah melalui proses yang panjang melalui keringat dan darah. Pelbagai pengorbanan telah dilakukan dalam memastikan dakwah dan syiar Islam sampai kepada setiap orang. Pengorbanan ini juga memaparkan kepada kita betapa agama ini antara lain juga tersebar melalui mata pedang. Hakikatnya, adakah benar Islam agama yang menganjurkan kepada pertempuran dalam menyebarkan dakwah dan pengaruh?

Pertempuran dapatlah didefinisikan sebagai sesuatu perbuatan atau hal bertempur. Dalam erti kata mudah, ia merujuk kepada pep3rangan. Catatan sejarah menunjukkan kepada kita beberapa siri pertempuran yang bukan kepalang dahsyatnya yang umat Islam tempuhi dalam memastikan agama Islam tertegak dan terus dapat disampaikan tanpa halangan.

Antara pertempuran-pertempuran yang mengubah sejarah geografi dunia adalah Pertempuran Badar (624 Masihi), yang mendorong kepada bertambahnya kekuatan umat Islam dalam membina sebuah ibu Kota Madinah, Pertempuran Muktah (629 Masihi), Pertempuran Sallasil atau disebut Pertempuran Rerantai Besi (633 Masihi), Pertempuran Hittin (1187 Masihi), Pertempuran Ain Jalut (1260 Masihi) dan beberapa lagi pertempuran agung yang berlaku yang tak tersebutkan.

Banyak pertempuran agung yang telah menggambarkan keajaiban dan kehebatan terutamanya daripada segi kuantiti, kelebihan infantri dan kelengkapan p3rang apabila berhadapan dengan musuh. Namun adakah ini sebenarnya menggambarkan polisi Islam dalam menyebarkan dakwah dan pengaruh?

Suatu hakikat yang jarang diceritakan adalah bahawa umat Islam lebih banyak mendahulukan diplomasi apabila berhadapan dengan musuh. Apakah itu diplomasi? Diplomasi menurut Kamus Dewan Bahasa dan Pustaka ialah cara halus untuk mempengaruhi seseorang. Ia adalah seni dan skil dalam menguruskan sesuatu rundingan.

Ada beberapa catitan sejarawan yang menunjukkan bahawa Islam akan berunding terlebih dahulu untuk mengelakkan pertumpahan d4rah namun jarang diberikan perhatian. Sebagai contoh, dalam peristiwa pen4klukan Konstantinopel oleh Sultan Mehmed II pada tahun 1453 Masihi.

Sultan Mehmed II telah melakukan rundingan dengan pihak Byzantine untuk tunduk dan menyerahkan kota kepada umat Islam dengan beberapa syarat yang jelas menunjukkan ianya bukan bersifat pen4klukan tetapi sebuah pembukaan, namun telah ditolak mentah mentah oleh Giustiniani yang bertindak sebagai komander p3rang pada ketika itu. Maka atas penolakan itu telah menyumbang kepada tercetusnya pertempuran yang mendorong kepada apa yang disebut oleh Barat sebagai “The Fall of Constantinople.”

Tidak cukup dengan itu, diplomasi yang dilakukan dengan musuh kepada musuh juga menunjukkan kematangan dan kebijaksanaan tentera dan umat Islam dalam memahami seni menundukkan musuh. Penciptaan meriam urban menurut sejarawan adalah hasil kebijaksanaan diplomasi yang diamalkan Sultan Mehmet II dalam memanfaatkan kepakaran yang ada pada pihak musuh.

Maka ini lah sebenarnya polisi utama yang diamalkan oleh umat Islam. Ia bukanlah polisi yang suka kepada pertumpahan darah dan melakukan kerosakan seperti yang dijaja oleh sesetengah orientalis. Buktinya, hasil diplomasi tentera Islam yang terlibat dalam pertempuran tidak pernah membuat onar dan kecelakaan kepada mereka yang tidak terlibat menentang, wanita, warga emas, paderi atau pendeta dan kanak-kanak.

Tidak cukup dengan itu, bangunan-bangunan, rumah ibadat, tanam-tanaman dan haiwan juga tidak dirosakkan. Ini cukup berbeza dengan polisi Monggol yang melakukan pen4klukan dengan tujuan melakukan kerosakan, onar dan untuk menimbulkan ketakutan. Ini tergambar sewaktu peristiwa kejatuhan Baghdad pada tahun 1258 Masihi yang diketuai oleh Jeneral Hulagu Khan.

Digambarkan oleh sejarawan sekitar 500 ribu hingga ke 2 juta rakyat Baghdad dibvnuh dengan kejam. Perempuan pula dir0gol bergilir-gilir oleh tentera Mongol sebelum dibvnuh. Bayi dibaling sebelum disambut dengan hujung tombak yang tajam. Khazanah ilmu dimusnahkan dan dilontarkan ke dalam Sungai Tigris sehingga diberitakan air sungai menjadi hitam legam hampir tempoh berbulan. Berbeza sekali bukan polisi tentera Islam dan bukan Islam?

Ternyata pertempuran adalah satu perkara yang tidak dapat dielak. Ia seperti pertembungan antara hak dan batil, tidak akan mampu untuk duduk sekali buat selamanya. Namun, ia tidaklah bermakna Islam itu suka kepada pertempuran melainkan sebenarnya tiada pilihan lain dalam usaha menyebarkan dakwah dan mempertahankan diri.

Diplomasi ternyata masih menjadi polisi utama umat Islam dan Islam dalam menyebarkan keamanan dan kasih sayang. Islam dan umatnya suatu ketika dahulu menjadi kebanggaan dan gagah perkasa kerana kekal berpegang teguh dengan apa yang diajarkan Allah dan Rasulnya. Lalu apa yang berlaku? Hampir 2/3 dunia tunduk kepada keindahan dan kecantikan Islam.

Muhammad Fakhrul Islam Bin Mohd Fouzi
Mahasiswa Sejarah dan Tamadun Islam
Universiti Malaya

RUJUKAN:

Saunders, J.J. 2001. The History of the Mongol C0nquests. University of Pennsylvania Press.

Kaegi, Walter E. (1992). Byzantium and the Early Islamic C0nquests. Cambridge University Press.


Saintis Membuat Piza Tanpa Menggunakan Ragi

Zaman sekarang memang inklusif untuk semua tanpa memilih bulu. Sesetengah orang tidak boleh minum susu lembu (definisi saintifik: lactose intolerant). Jadi pemain industri memasarkan susu badam yang lebih baik untuk dibandingkan dengan susu lembu (Science Focus, n.d.).

Sesetengah orang mempunyai alahan daging. Jadi pemain industri memasarkan daging tiruan yang diperbuat daripada tumbuh-tumbuhan.

Bukan apa sebenarnya – cuba bayangkan 10 juta dalam 1 bilion orang ada alahan susu dan daging lembu. 1 bilion memang ramai. Pasaran ini sudah tepu dengan banyak syarikat menyediakan susu dan daging.

Kira persaingan serba dahsyatlah. Tetapi untuk keperluan 10 juta orang, persaingan tidak begitu dαhsyαt. Maka lagi untung jika buat R&D untuk tunaikan permintaan 10 juta orang ini.

Haluan alternatif boleh merencahkan rasa dalam sebuah masyarakat. Namun artikel kali ini bukan pasal “alternatif”. Sebaliknya kita akan berbincang pasal pembuatan piza tanpa menggunakan ragi (yeast).

Serupa Masak Nasi Tanpa Air

Setakat ini saintis mengesahkan terdapat 1,500 spesis ragi di dunia ini. Bagi yang tidak tahu, ragi adalah benda yang hidup. Makhluk halus ini digunakan untuk membuat αrαk dan roti. Pengetahuan ini diwarisi secara turun temurun sebelum bertebaran ke serata dunia.

Sejarawan menemui bukti penggunaan ragi sejak zaman prasejarah lagi. Ragi paling sesuai adalah Saccharomyces cerevisiae, kerana sifatnya tahan lasak tidak kira persekitaran bergula, bergaram, beku atau kering (Lahue, et al., 2020).

Beribu-ribu tahun ragi menjadi sebahagian daripada cara hidup manusia. Makanan Eropah seperti piza terutamanya bergantung pada ragi. Jadi apabila tiada ragi, boleh kata serupa masak nasi tanpa air pun ada. Tetapi itulah sains – mengubah sesuatu untuk menepati keperluan kecil yang boleh dikembangkan kepada khalayak umum.

Eksperimen Yang Bukan Untuk Marhaen

Tidak pasti apa tujuan saintis eksperimen buat piza tanpa ragi. Mungkin untuk orang ada alahan ragi. Ataupun barangkali tujuan saintifik tertentu.

Untuk membuat piza ini, mereka menggunakan sejenis mesin dipanggil autoclave yang bertujuan untuk membυηυh semua mikroorganisme pada sesuatu perkara. Autoclave ini adalah untuk mengisi doh roti dengan udara yang kemudian dimampatkan.

Teknik digunakan agak rumit juga. Terlalu lambat, doh roti akan pecαh. Kalau awal sangat, doh ‘rυηtυh’ sendiri. Suhu dalam autoclave pula sama seperti ketuhar biasa. Jadi apabila doh roti masuk dalam autoclave, kira keluar lengkap jadi piza yang boleh dimakan. Saintis juga tidak perlu tunggu untuk doh naik. Adun dan masak terus.

Kerelevanan Piza Tanpa Ragi

Francisco Migoya adalah seorang chef popular yang terdengar pasal piza bebas ragi ini. Beliau tiada masalah dengan inovasi ini. Tetapi beliau agak terkejut apabila saintis cakap “piza eksperimen rasa sama seperti piza ada ragi. Sedap, rangup dan lembut.” (Daniel, 2022).

Bagi Migoya, kenyataan ini agak sukar untuk dipercayai kerana ragi bukan setakat menaikkan doh roti saja. Ragi akan merencahkan tepung dengan aroma yang kompleks. Jadi tanpa ragi, takkan mungkin aroma ini ada… dan takkan mungkin rasa pun sama (Lanese, 2022).

Tetapi beliau masih profesional. Tidak mengutuk. Tidak mengkritik. Beliau ingin rasa dulu baru bagi pendapat tentang piza tersebut.

Buat masa sekarang, piza kaedah ini belum relevan kerana setiap rumah perlu ada autoclave. Ada beza antara ketuhar dan autoclave. Ketuhar boleh buat apa saja. Tetapi beli satu autoclave semata-mata untuk buat piza? Kalian fikir sendirilah.

RUJUKAN:

Daniel, A. (2022, Mac 22). Italian scientists hacked pizza physics to make dough without yeast. NPR.

Lahue, C., et al. (2020). History and Domestication of Saccharomyces cerevisiae in Bread Baking. Front Genet. 11: 584718.

Lanese, N. (2022, Mac 23). Scientists make yeast-free pizza dough that rises like the real thing. Live Science.

Science Focus. (n.d.). Head to head: Cow’s milk vs almond milk.


Jangan Selewengkan Aqidah Imam Jaafar Shadiq!

Aqidah bukanlah mudah-mudah dibuat main demi menegakkan
benang yang basah.

Syiah dengan Ahl Sunnah Wal Jamaah berbeza aqidah. Mendakwa
bahawa Imam Jaafar Shadiq ialah Syiah, merupakan suatu falasi yang berat,
sekaligus menandakan kecelaruan aqidah. Bukan semua pendapat luar boleh kita ambil
buta-buta, sebelum menerima fatwa dari ulama’ yang muktabar.

Salah anggap terhadap Imam Jaafar Shadiq adalah sepertimana penyelewengan terhadap Nabi Isa. Baginda tidak pernah mengganggap dirinya anak tuhan. Tetapi, segelintir yang salah faham telah mereka-reka fahaman baru sehingga menyesatkan. Imam Jaafar Shadiq tidak pernah mengaku dirinya Syiah atau menghina Saidina Abu Bakar & Saidina Umar. Tetapi, segelintir yang menyeleweng telah mempergunakan namanya bagi mengangkat aqidah Syiah.

Imam Abu Hanifah berkata, “Kalaulah bukan kerana dua tahun
(bersohbat dengan Jaafar Shadiq), nescaya binsalah Nukman (diriku).”

Imam Malik, Imam Abu Hanifah, Sufyan Ats-Sauri, Abu Musa Jabir Ibn Hayyan, Sufyan Uyainah dan Syu’bah Al-Hajjaj merupakan sebahagian murid Imam Jaafar Shadiq. Jika benar beliau seorang Syiah, mengapa Imam Hanafi & Maliki tidak berfahaman Syiah, bahkan menjadi imam besar bagi fiqh Ahl Sunnah Wal Jamaah? Malahan kedua-dua imam ini menerima sohbat tarekat daripada Imam Jaafar Shadiq. Syariat & Hakikat berpisah tiada. Hal ini membuktikan fahaman Imam Jaafar Shadiq tidak bercanggah dengan Ahl Sunnah Wal Jamaah.

Imam Malik berkata:

Keluarga besar Ba’lawi yang mendiami Hadramaut Yaman serta menyebarkan dakwah ke seluruh alam jua berasal dari keturunan Imam Jaafar Shadiq. Satu dunia tahu yang Hadramaut Yaman memegang teguh fahaman Ahl Sunnah Wal Jamaah.

Dengan nasab Al-Faqih Muqaddam Muhammad Baalawi, sampai kepada Imam Al-Muhajir ila Allah Ahmad Bin Isa Bin Muhammad Bin Ali al-Uraidhi Bin Jaafar As-Sadiq, Bin Muhammad al-Baqir Bin Ali Zainal Abidin Bin Hussein, bernasabkan Ali Bin Abi Talib & Fatimah az-Zahra Binti Muhammad Bin Abdullah.

Mereka merupakan keturunan sah Rasulullah yang mulia.

Imam Jaafar Shadiq ada berkata:

Muhammad bin Fudhail menceritakan dari Salim bin Abu Hafshah, Saya bertanya kepada Abu Ja`far dan putranya, Ja`far, tentang Abu Bakar dan Umar. Maka dia berkata, “Wahai Salim cintailah keduanya dan berlepas diri musuh-musuhnya kerana keduanya adalah imam hidayah.”

Kemudian Ja`far berkata, “Hai Salim apakah ada orang yang mencela datuknya? Abu Bakar adalah datukku. Aku tidak akan mendapatkan syafaat Muhammad Sallallahu `alaihi wasallam pada hari kiamat jika aku tidak mencintai keduanya dan memusuhi musuh-musuhnya.” Ucapan imam Jafar As-Sadiq seperti ini dia ucapkan dihadapan bapaknya, Imam Muhammad bin Ali Al Baqir dan dia tidak mengingkarinya.

Zuhair bin Mu`awiyah berkata, Bapaknya berkata kepada Ja`far bin Muhammad, “Sesungguhnya saya memiliki tetangga, dia mengira bahwa engkau berbara` (berlepas diri) dari Abu Bakar dan Umar.” Maka Jafar Sadiq berkata, “Semoga Allah berbara (berlepas diri) dari tetanggamu itu, demi Allah sesungguhnya saya berharap mudah-mudahan Allah memberikan manfaat kepadaku kerana kekerabatanku dengan Abu Bakar.”

RUJUKAN:


Basikal Lajak: Terlajak Maut

18 Februari 2017, kita disentap dengan berita kematian lapan orang remaja yang maut akibat dilanggar oleh sebuah kereta yang dipandu oleh seorang wanita. Kata orang andai ajal itu sudah tiba, sembunyi di dalam peti pun tidak berguna.

Namun agak menjadi satu penyesalan jika kematian itu berpunca daripada kecuaian dan kesilapan yang sangat ketara. Kematian kelapan-lapan orang remaja tersebut selain akibat dilanggar oleh sebuah kereta, perlu juga kita “pandang” pada punca mereka bertembung dengan kemalangan tersebut. Pada ketika itu, sekumpulan remaja yang berusia antara 14 tahun hingga 16 tahun berlumba basikal dengan menggunakan basikal lajak sebelum dirempuh oleh sebuah kereta dari arah belakang.

Selepas itu, kemalangan demi kemalangan berkaitan basikal lajak berlaku. Akan tetapi, nampaknya tragedi-tragedi tersebut masih tidak mampu mewujudkan kegerunan dalam kalangan remaja yang sudah menggilai basikal lajak ini.

Baru-baru ini, penulis juga hampir bertembung dengan sekumpulan remaja (12 tahun hingga 14 tahun) yang ghairah berbasikal lajak dengan aksi “fly” di sebatang jalan yang lurus dan panjang. Mujur penulis sempat mengelakkan remaja tersebut.

Penggilan basikal lajak ini kelihatannya tidak lagi takut akan kenderaan yang lebih besar daripada basikalnya, sebaliknya mereka seolah-olah mahu pemandu kenderaan seperti kereta yang takut kepada mereka. Buktinya, mereka tidak akan ke tepi jalan walaupun sudah nampak ada kereta dari arah hadapan.

Harga sebuah basikal lajak adalah bermula daripada RM300.00 sebuah. Kos untuk mengubah suai basikal tersebut pula boleh mencecah sehingga RM700.00 hingga RM800.00. Untuk hal ini, penulis bertanya kepada pemilik sebuah kedai basikal yang bukan sahaja menjual basikal tetapi juga membaiki dan mengubah suai basikal.

Pemilik tersebut mengatakan bahawa dia akan mengubah suai basikal lajak mengikut permintaan pelanggan. Ada juga yang datang bertanyakan harga atau kos terlebih dahulu. Selepas satu tempoh, dia akan datang semula menghantar basikal untuk diubah suai.

Menurutnya lagi, remaja memperoleh wang untuk membeli basikal lajak atau mengubah suai basikal adalah melalui wang saku harian yang diberikan oleh ibu bapa. Mereka sanggup tidak makan di sekolah demi mengumpul wang untuk mengubah suai basikal mereka. Begitulah yang diceritakan oleh pelanggan kepadanya jika dia bertanyakan sumber kewangan remaja tersebut.

Penulis juga pernah menyoal beberapa orang remaja tentang basikal lajak. Perkara yang ditanyakan adalah tentang sebab mereka mahu memiliki basikal lajak dan perasaan mereka ketika menunggang basikal lajak dengan pelbagai aksi berbahaya.

Rata-ratanya jawapan remaja tersebut menyebutkan keseronokan. Menurut mereka, keseronokan menunggang basikal lajak sukar untuk digambarkan. Terlalu seronok sehingga lupa semua hal yang lain. “Boleh hilangkan tension tau, cik”.

Begitulah antara jawapan yang diberikan oleh remaja yang disoal. Mereka menganggap basikal lajak itu merupakan satu benda yang unik. Lain daripada yang lain. Kalau dapat memiliki dan menunggang basikal lajak, diri terasa hebat. “Kawan-kawan pun respek.”

Begitulah selapis minda nipis anak-anak ini. Apabila ditanya sama ada mereka takut atau tidak kerana boleh berdepan dengan maut. Dengan nada selamba, salah seorang daripada mereka menjawab, “Barulah hero, cik”. Kata-katanya disambut dengan gelak daripada rakan-rakannya.

Isu basikal lajak ini tidak boleh diletakkan pada bahu satu pihak sahaja. Kebanyakan pihak meletakkan kesalahan remaja berkenaan hal ini pada bahu ibu bapa. Secara rasional, tidak ada seorang pun ibu bapa yang akan mengangguk atau mengeyakan kemahuan anak-anak yang mahu berbasikal lajak.

Semua tahu akan bahayanya jika menggunakan basikal tersebut. Kalau hendak melihat juga peranan ibu bapa, mungkin faktor tahap ketegasan ibu bapa dalam menangani masalah ini. Dengan sikap remaja kini yang kebanyakannya gemar memberontak, pastinya menyebabkan ibu bapa seakan-akan tewas terhadap kekerasan hati anak-anak.

Ditambah pula denga stres yang diperoleh di tempat kerja, terdapat juga ibu bapa yang beranggapan bahawa tidak mahu menambah stres apabila berada di rumah. Rumah untuk merehatkan fizikal dan mental. Atas sebab ini, maka segelintir ibu bapa seolah-olah tidak nampak basikal lajak yang terletak elok di hadapan rumah.

Berkenaan hal ini, seharusnya ibu bapa harus sedar bahawa segala permasalahan yang ditimbulkan oleh anak-anak terutama mereka yang masih di bawah umur, kesannya akan ditanggung oleh ibu bapa. Walaupun ibu bapa tidak menggalakkan anak-anak berbasikal lajak tetapi jika timbul masalah maka ibu bapa akan dikenakan tindakan mengikut Akta Perlindungan Kanak-kanak 2001.

Jika remaja berbasikal lajak ini tertangkap sama ada semasa operasi polis atau bukan waktu operasi, basikal mereka akan disita mengikut Peraturan 42 (1)(a) Kaedah-kaedah Lalu Lintas 1959. Jika disita sia-sialah duit beratus-ratus yang mereka laburkan untuk basikal lajak itu.

Namun bukan itu yang menjadi kerugian sebenarnya. Nyawa mereka. Bukan boleh diganti dengan apa-apa benda sekali pun. Tindakan mereka juga boleh menarik orang lain mengalami kesusahan jika kemalangan berlaku antara mereka dengan orang lain. Sampai bilakan hal ini berlaku?


Leftenan Adnan – Lambang Keberanian Askar Melayu

Kita semua tahu apabila Jepun melancarkan kempen mereka di Asia semasa P3rang Dunia Kedua (WW II), kemaraan mereka sukar digugat oleh mana-mana t3ntera termasuk kuasa besar.

Sehinggakan ada beberapa pihak yang berpandangan kemaraan mereka seperti taktik Blitzkrieg yang digunakan pihak N4zi Jerman di Eropah. Namun, Pert3mpuran Pasir Panjang menjadi saksi kepada jentera p3rang ini terhalang angkara keberanian sekumpulan 4skar Melayu di bawah pimpinan Allahyarham Leftenan Adnan Saidi.

Allahyarham dilahirkan di Sungai Ramal, Kajang, Selangor pada tahun 1915 dari sebuah keluarga Melayu Minangkabau. Beliau merupakan anak sulung dari tiga adik beradik dan adik-adiknya, Ahmad dan Amarullah mengikut jejak langkahnya sebagai t3ntera.

Ahmad terbvnuh apabila kapal p3rang HMS Pelanduk karam selepas dis3rang pihak Jepun dalam perjalanan ke Australia. Sementara Amarullah pula terselamat dari kancah p3rang WW II dan kini menetap di Kajang.

Selepas Rejimen 4skar Melayu Diraja (RAMD) ditubuhkan, Allahyarham merupakan antara orang pertama yang menyertai rejimen tersebut. Beliau menyertai RAMD pada tahun 1933 semasa berusia 18 tahun.

Untuk tahun-tahun berikutnya, Allahyarham merupakan 4skar terbaik dalam unitnya dan mendapat penghormatan sebagai pegawai Melayu pertama apabila mendapat kenaikan pangkat sebagai sarjan pada tahun 1936.

Setahun selepas itu, beliau menghadiri sekolah latihan pegawai di Singapura dan menjadi pegawai bertauliah Melayu pertama.

Semasa tempoh itu juga, Allahyarham berkahwin dengan guru sekolah, Sofiah Fakir. Selepas mereka berkahwin, beliau memindahkan keluarganya ke Singapura kerana merasakan Singapura masih selamat dari ancaman t3ntera Jepun.

Namun selepas mendengar berita kemaraan t3ntera Jepun dari utara dan pantai timur Semenanjung Tanah Melayu semakin menghampiri Singapura, Allahyarham memindahkan keluarganya kembali semula ke Kajang.

Salah seorang anak Allahyarham, Mokhtar bercerita:

“Saya baru berusia 4 tahun. Saya tak sedar itulah kali terakhir saya akan bertemu dengan ayah saya. Saya dan adik saya bersalaman dengan ayah sebelum dia meninggalkan. Dia hanya berpesan sedikit saja iaitu jaga diri dan jangan nakal. Saya boleh nampak ibu kelihatan sedih. Tetapi dia tidak mengatakan apa-apa.”

Ada sebab mengapa Jepun memfokuskan s3rangan mereka ke atas Singapura. Singapura merupakan simbol kepada kekuasaan koloni Britain dan jika Singapura jatuh ke tangan Tokyo, ia merupakan satu malapetaka kepada London.

Maka atas sebab itulah, London memilih Arthur Percival sebagai pemerintah t3ntera mereka di Malaya. Selepas dilantik, perasaan Percival bercampur-baur di mana beliau merasakan perlantikannya itu ibarat tidak aktif sebagai pemerintah terntera jika p3rang tidak meletus di sebelah sini.

Namun jika p3rang benar-benar meletus, maka ini menimbulkan satu dilema bila melihat kekurangan ketara pada t3ntera yang dimilikinya. Ini ditambah pula dengan kekurangan pengalaman yang dimilikinya kerana buat kali pertama dalam kariernya, Percival diberi peluang mengetuai pasukan t3ntera.

Selepas Jepun berjaya mendarat di Tanah Melayu dan semakin menghampiri Singapura pada Februari 1942, semua aset yang dimiliki pihak Britain digerakkan untuk mempertahankan Singapura.

Ini termasuklah Brig3d Inf4ntri Pertama Malaya diketuai Leftenan Kolonel Mordaunt Ellington di mana salah satu platun diketuai oleh Allahyarham. Pasukan Allahyarham diberi peranan mempertahankan Bukit Candu dari jatuh ke tangan Jepun.

Bukit Candu amat penting kerana pertama, tempat tertinggi menghadap pulau dari sebelah utara dan kedua, di sinilah semua infrastruktur penting ket3nteraan Britain termasuk hospital p3rang, depot s3njata dan bekalan.

Pert3mpuran pertama antara 4skar Melayu dengan 4skar Jepun meletus pada pukul 2.00 petang, 13 Februari 1942. Divisyen Ke-18 Jepun meny3rang mereka dari sebelah barat daya pantai sepanjang Benteng Pasir Panjang dan Jalan Ayer Rajah dan mendapat sokongan artileri Rejimen Infantri Ke-56. Kompeni B RAMD mempertahankan kawasan tersebut berm4ti-m4tian walaupun di4sak bertvbi-tvbi pihak Jepun.

Menyedari keperluan untuk berundur, Kompeni B mula berundur ke belakang tetapi sebelum sempat pengunduran tersebut selesai, pihak Jepun berjaya menembusi garisan pertahanan mereka.

Dalam pert3mpuran ini, Kompeni B bertarung dengan bayonet selepas kehabisan peluru. Hanya beberapa anggota kompeni berjaya melarikan diri sementara bakinya ditahan dan dijadikan sebagai tawanan p3rang (P0W). Selepas keadaan menjadi gelap, anggota Kompeni B yang terselamat dan Brig3d India Ke-44 berundur ke Mount Echo.

Pada 14 Februari, sehari sebelum sambutan Tahun Baru Cina, Jepun melancarkan s3rangan bertvbi-tvbi ke atas garisan pertahanan dikendalikan oleh Brig3d Pertama pada jam 8.30 pagi.

Walaupun teruk di4sak, mereka berjaya menahan s3rangan termasuk pertarungan tanpa s3njata yang mengakibatkan kehilangan nyawa pada kedua-dua belah pihak. Selepas jam 4.00 petang, pihak Jepun berjaya menembusi kedudukan mereka dengan bantuan kereta kebal.

Sedar kedudukan mereka sudah terjejas, Brig3d Pertama berundur pada jam 2.30 petang dan Kompeni C yang dipimpin Allahyarham diberi arahan bergerak ke posisi mereka di Bukit Candu. Di sinilah, keberanian anak-anak watan berbangsa Melayu ini terserlah dalam masa-masa sukar.

Berikutan keadaan minyak terbakar dalam tali air yang mengalir dari Depot Normanton, ia memisahkan kompeni Allahyarham dengan Kompeni D. Dan ini juga mengakibatkan kompeni beliau tidak dapat berundur ke selatan.

Menyedari situasi genting ini, Allahyarham memberi motivasi kepada anak buahnya agar berjuang habis-habisan bak kata pepatah, biar putih tulang, jangan putih mata. Dan itulah apa yang dilakukan oleh kedua-dua kompeni ini.

Malah pegawai pemerintah mereka, Kapten H.R Rix menyatakan akan bersama dengan mereka hingga ke titisan d4rah terakhir. Pihak Jepun meny3rang bertvbi-tvbi kedudukan mereka dengan b0m tangan dan m0rtar tetapi dua kompeni RAMD ini terus bertahan.

Antara satu insiden yang menunjukkan kewibawaan beliau ialah peristiwa Allahyarham mengesan taktik t3ntera Jepun menyamar sebagai t3ntera India. Semuanya cantik dengan uniform dan samaran mereka tetapi mereka lupa mengubah cara kawad mereka dari empat kepada tiga orang.

Beliau yang perasan akan anomali tersebut segera mengarahkan kompeni RAMD men3mbak bertvbi-tvbi t3ntera Jepun yang menyamar itu, mengakibatkan ramai terbvnuh dan saki-baki yang terselamat melarikan diri.

Salah seorang veteran RAMD, Datuk Abbas Manan teringat semasa pert3mpuran berlaku, Allahyarham memintanya menukar magazin peluru sementara beliau men3mbak kedudukan t3ntera Jepun.

Kebetulan, pada ketika itu juga, peristiwa t3ntera Jepun yang menyamar ini berlaku menyebabkan Allahyarham men3mbak mereka. Selepas mereka melarikan diri, Allahyarham berkata kepada beliau:

“Jika saya m4ti hari ini, saya harap ada orang yang dapat jaga keluarga saya.”

Menurut Datuk Abbas, itulah kata-kata terakhir Allahyarham dan itu juga kali terakhir beliau melihatnya hidup.

Menyedari taktik mereka tidak akan berkesan melawan keazaman kompeni RAMD ini, t3ntera Jepun menggunakan bilangan mereka yang ramai untuk memusnahkan terus tentangan dua kompeni ini.

Walaupun berhadapan dengan jumlah t3ntera yang ramai dan kekurangan bekalan peluru serta bekalan logistik, RAMD terus menjadi duri dalam daging kepada pihak Jepun. Allahyarham sendiri cedera parah tetapi itu tidak menghalang beliau dari terus berlawan dan enggan meninggalkan anak buahnya.

Walaupun cedera terkena serpihan m0rtar dan patah tangan, Allahyarham terus berlawan dengan pistol, pedang dan akhir sekali, dengan tangan beliau sendiri. T3ntera Australia yang menyaksikan pert3mpuran antara t3ntera Melayu dengan 4skar Jepun di Reformatory Road mengagumi semangat juang mereka.

Leftenan Perrod V. Dean dari Batalion Mesingan Ke-24 menceritakan:

“4skar Melayu mula melawan t3ntera Jepun di Reformatory Road. Mereka menggali parit kecil tetapi tidak mempunyai s3njata mencukupi. Mereka melawan kemaraan t3ntera Jepun dengan raifal mereka.

Apabila s3njata mereka kehabisan peluru, mereka meletakkan bayonet pada raifal dan memaksa t3ntera Jepun berundur dari Reformatory Road.

Mereka amat berani dan berlawan habis-habisan tetapi bagi setiap seorang 4skar Melayu, ada 10 hingga 12 t3ntera Jepun. Jadi, lambat-laun mereka akan kalah juga.”

Selepas tamat kempen mereka di Pasir Panjang, 159 anggota RAMD terbvnuh. Mereka terdiri daripada enam pegawai British, tujuh pegawai Melayu dan 146 4skar dari pelbagai pangkat serta sebilangan besar anggota cedera.

600 anggota RAMD yang terselamat berkumpul di kawasan Keppel Golf Link dan terpisah dengan pegawai-pegawai British. Kebanyakan mereka ini ditahan dan menjadi P0W bersama Batalion 4skar India British di kem tahanan Farrer Park.

Ada juga yang terselamat dan berjaya melarikan diri termasuk salah seorang anak buah Allahyarham Leftenan Adnan, Allahyarham Koperal Yaakob Bidin. Menurut cerita cucunya, Akhwan Hafis Ahmad Hidzri, 34, Allahyarham Koperal Yaakob diberi amanah oleh beliau untuk menyampaikan rekod Pert3mpuran Bukit Candu kepada kepimpinan t3ntera British.

Untuk mengelak ditawan, Allahyarham terpaksa berpura-pura m4ti. Selepas melihat mereka beredar, Allahyarham Koperal Yaakob bergegas melarikan diri dari Singapura menuju ke kampung halamannya berhampiran Temerloh, Pahang.

Sepanjang perjalanan, beliau terpaksa bergantung kepada air sungai dan buah-buahan hutan serta berjalan pada waktu malam untuk mengelak dikesan t3ntera Jepun.

Setibanya beliau di Tebing Tinggi, Sanggang, Temerloh, Allahyarham Koperal Yaakob bergerak ke kem t3ntera British di Mentakab dan menunaikan amanah yang diberi Allahyarham Leftenan Adnan. Perjalanan tersebut mengambil masa tujuh hari dan tujuh malam.

Allahyarham Koperal Yaakob turut menceritakan apa sebenarnya terjadi pada wira negara itu. Menurut Akhwan Hafiz, apabila pihak Jepun berjaya menemui Allahyarham Leftenan Adnan, Allahyarham dibelasah teruk walaupun beliau pada ketika itu mengalami keced3raan kaki.

Beliau kemudian dis3ret dan kepalanya dan dis3rkup dengan guni. Berikutan itu, pihak Jepun segera mengga4tung beliau pada sebatang pokok ceri dan dit!kam bertvbi-tvbi dengan bay0net. Setiap kali Allahyarham dit!kam, beliau menjerit takbir Allahuakbar sehinggalah menghembuskan n4fas terakh!rnya.

Menurut versi Jepun pula, Allahyarham dibvnuh sebelum digantung pada pokok tersebut. Sementara versi British pula menyatakan m4yat Allahyarham dig4ntung secara terbalik pada sebatang pokok selepas menyerah kalah. Bagaimanapun, cara Allahyarham dibvnuh tidak dinyatakan secara jelas mengikut versi mereka.

Menurut satu kisah, Jepun yang terlalu berang dengan keberanian Allahyarham Leftenan Adnan mahu membvnuh keluarganya pula untuk memuaskan d3ndam mereka.

Atas sebab itu, pihak Kempeitai (polis rahsia Jepun) digerakkan untuk membvru mereka tetapi tidak berjaya. Dan pada akhirnya, hajat mereka tidak tertunai selepas dihalau keluar oleh pihak Bersekutu dari Singapura pada tahun 1945.

Bagi Percival, kejatuhan Singapura ke tangan Jepun merupakan satu detik yang memalukan baginya. Untuk tahun-tahun berikutnya pasca WW II, ketidakcekapan beliau menjadi punca kepada kejatuhan Singapura.

Namun, ada juga yang menyifatkan beban kesalahan ini tidak harus ditanggung oleh Percival seorang. Beban kesalahan ini juga harus ditanggung oleh pentadbiran di London kerana gagal menyokong beliau sepenuhnya termasuk memasuki kawasan neutral Thailand dan hubungan buruknya dengan pegawai-pegawai lain.

Selepas menyerah kalah kepada pihak Jepun walaupun digesa oleh Perdana Menteri Britain ketika itu, Winston Churchill untuk terus melawan, Percival ditahan di Penjara Changi sebelum dipindahkan dari Singapura pada Ogos 1942.

Dari situ, beliau dipenjarakan di Formosa (Taiwan) sebelum ditahan di sebuah kem tahanan p3rang berhampiran Hsian, 160 kilometer timur laut Mukden, Manchuria. Semasa di Manchuria, Percival ditahan bersama beberapa dozen tahanan bertaraf tinggi termasuk Jeneral T3ntera Amerika Syarikat, Jonathan Wainwright.

Selepas p3rang hampir berakhir, Pejabat Perkhidmatan Strategik (OSS) menghantar sebuah pasukan untuk membebaskan mereka.

Selepas dibebaskan, Percival dan Wainwright menyertai pegawai-pegawai t3ntera Bersekutu untuk menjadi saksi kepada peristiwa penyerahan kalah Jepun kepada pihak Bersekutu. Selepas itu, kedua-duanya diterbangkan ke Filipina untuk menjadi saksi penyerahan kalah t3ntera Jepun di sana.

Satu anekdot menarik berhubung penyerahan kalah ini ialah pertukaran peranan Percival dengan bekas penawannya, Leftenan Jeneral Tomoyuki Yamashita. Semasa Singapura jatuh ke tangan Jepun, Yamashita individu bertanggungjawab memastikan Percival menyerah kalah.

Kini, giliran beliau pula melakukan perkara sama pada Yamashita. Semasa upacara tersebut, Percival enggan bersalaman dengan jeneral tersebut kerana berang dengan layanan k3jam mereka ke atas P0W di Singapura.

Begitu juga bendera yang digunakan semasa beliau menyerah kalah semasa di Bukit Timah. Di bukit yang sama juga menjadi saksi berkibarnya semula bendera Union Jack selepas Jepun menyerahkan Singapura secara rasmi kembali kepada Lord Louis Mountbatten.

RUJUKAN:

Bennighof, Mike. (2008). Avalanche Press. The Real Tiger of Malaya. http://www.avalanchepress.com/RealTiger.php

Hamzah, Zairul Afiza. (2012). Sinar Harian. Bawa amanat Leftenan Adnan: Misi 7 hari, 7 malam. http://www.sinarharian.com.my/rencana/bawa-amanat-leftenan-adnan-misi-7-hari-7-malam-1.80527

Thompson, Ben. Bad4ss of the Week. http://b4dassoftheweek.com/adnan.html


Hikayat Pulau Britain Dilanggar Rom (55-54 SM)

Awal sebelum Maharaja Claudius (10 SM– 54 M) menakluk Kepulauan Britain atau Brittania pada 43 Masihi, Julius Caesar terlebih dahulu mencipta sejarah dengan menjadi yang pertama menapakkan kaki Rom di Brittania. Lokasi Brittania sebelum penguasaan Rom seperti yang diutarakan di dalam buku Boudica: Warrior Woman of Roman Britain (2018): “Situated at the outer limits of the known world”. Menurut pihak Rom, Brittania merupakan sebuah wilayah yang misteri, terasing, primitif, kurang berpenghuni, bahkan status kewujudannya lebih kepada mitos berbanding realiti.

Di pihak Rom, status kewujudan pulau berkenaan tidak dapat dipastikan sehinggalah Rom berada pada era pengakhiran republik atau secara spesifiknya ketika seorang tokoh yang bernama Julius Caesar (100-44 SM) sedang meningkat naik menempa nama dan prestijnya di persada republik. Sepanjang kariernya, Julius Caesar telah mengarahkan dua buah ekspedisi ke Brittania, ekspedisi pertama dilaksanakan pada tahun 55 SM manakala ekspedisi kedua pula dijayakan pada tahun berikutnya, 54 SM.

Umum mengetahui bahawa antara faktor kepada tindakan Julius Caesar untuk mendarat di Brittania tidak lain tidak bukan adalah untuk memerangi peribumi Britain (Britons) yang dipercayai membantu orang Gaul menentang Rom. Perkara ini diakui sendiri oleh Julius Caesar menerusi bukunya Commentarii de Bello Gallico (58–49 SM): “He made this decision because he found that the British had been aiding the enemy in almost all our wars with the Gauls.”

Adapun yang mengatakan bahawa tujuan Julius Caesar hanyalah sekadar untuk melawat dan menyaksikan bagaimana kehidupan manusia di Brittania serta mengkaji bentuk muka bumi Brittania (Nolan, 2018). Disamping itu, Julius Caesar dikatakan berlayar ke Brittania untuk “to gain wealth and knowledge of the natural resources that could present commercial possibilities, or he may have  wished to prevent armies of Britons from crossing the channel to assist the Gauls and Germanic peoples in their resistance to Rome.” (2018, Caitlin)

Tanggal 26 Ogos 55 SM menyaksikan buat pertama kalinya tentera Rom berlayar dari Port Itius menyeberangi badai ombak Oceanus Britannicus (Selat Inggeris) menuju ke Brittania. Nyata sekali bahawa keberangkatan Julius Caesar bersama bala tenteranya adalah merupakan suatu hal yang tidak disenangi oleh peribumi Brittania. Hal ini demikian kerana, setibanya mereka di pesisiran pantai Brittania, jauh sekali disambut dengan sapaan mesra dan tangan terbuka, sebaliknya pendaratan Julius Caesar bersama-sama dua buah Legion-nya (Legion VII dan Legion X) di Kent disambut dengan sapaan bengis peribumi Britain yang sudah tentu tidak mahu membiarkan orang Rom untuk mendarat di pulau mereka. Peribumi Britons dikatakan mengekori pergerakan kapal-kapal Rom di sepanjang pesisir Brittania sambil memegang tombak sebagai persediaan menghadapi pencerobohan Rom.

Sesungguhnya pertempuran di antara dua kumpulan manusia ini sudah tidak dapat dielakkan lagi, maka berlakulah beberapa siri pertempuran yang pada akhirnya disudahi dengan perjanjian damai antara kedua belah pihak. Ternyata Julius Caesar tidak boleh memandang enteng akan kemampuan peribumi Brittania yang dilihat memiliki kelengkapan tentera yang agak memuaskan seperti tentera kavalri serta chariot-chariot yang memecut pantas.

Oleh yang demikian, Julius Caesar tahu bahawa beliau harus membawa senjata dan kelengkapan yang lebih sesuai untuk mencabar peribumi Britain pada ekspedisi pada tahun berikutnya. Meskipun berjaya menduduki Brittania serta menjinakkan peribumi Britain, namun Julius Caesar sebenarnya tidak berhasrat pun untuk melancarkan pencerobohan dan penjajahan berskala penuh ke atas Brittania.

Oleh yang demikian, beliau kemudiannya mengarahkan pengunduran seluruh angkatan Rom dari pulau berkenaan rentetan kekhuatiran akan ketibaan musim sejuk yang kian menghampiri. Kejayaan serta keberanian Julius Caesar meredah gelora Selat Inggeris dan menundukkan peribumi Brittania ternyata membuahkan hasil apabila Dewan Senat bertindak mengurniakan sambutan (supplicatio) selama 20 hari sebagai tanda penghargaan daripada Rom di atas jasa dan pengorbanan beliau.

Awal musim panas tahun 54 SM menyaksikan Julius Caesar sekali lagi menyeberangi Selat Inggeris bagi menjayakan ekspedisi kedua Rom ke Brittania. Ekspedisi kali ini menyaksikan kekuatan tentera Rom bertambah dari dua buah Legion kepada lima buah Legion serta beberapa lagi penambahbaikan dari segi bilangan anggota serta kelengkapan. Walaupun pendaratan Rom kali ini mudah kerana tidak menerima sebarang tentangan peribumi Britain sepertimana pendaratan yang pertama, namun ia tidak bermaksud peribumi Britain akan membenarkan tentera Rom menerobohi pulau mereka.

Hal ini kerana, telah berlaku pertempuran sengit antara peribumi Britain dengan tentera Rom. Kemunculan seorang raja dari puak Catuvellauni iaitu Cassivellaunus telah mendatangkan kesukaran buat Julius Caesar dan tenteranya di bumi Brittania. Dengan menggunakan seni dan strategi perang gerila, Cassivellaunus bersama gabungan puak-puak peribumi yang lain telah bersatu menyerang tentera Rom. Walaubagaimanapun, kisah penentangan Cassivellaunus terhadap Julius Caesar berakhir dengan pengkhianatan saudara peribuminya sendiri (Celtic). Mandubracius yang merupakan musuh kepada Cassivellaunus telah berkomplot bersama lima puak yang lain dengan mendedahkan lokasi kubu (oppidum) Cassivellaunus dan para pengikutnya kepada Julius Caesar.

Mandubracius yang merupakan putera puak Trinovates dipercayai menyimpan dendam di atas kematian ayahandanya yang dibunuh oleh Cassivellaunus. Sebagai balasan di atas pertolongan Mandubracius, Julius Caesar berjanji akan menabalkan Mandubracius sebagai raja Trinovates yang baharu. Pengkhianatan Mandubracius lantas menyebabkan kekalahan Cassivellaunus.

Kesannya, sebuah perjanjian damai telah dimeterai antara pihak yang terlibat. Julius Caesar melunaskan janjinya terhadap Mandubracius dan menuntut banduan serta ufti tahunan daripada peribumi Brittania. Berita mengenai ancaman pemberontakan di Gaul telah memaksa Julius Caesar dan tenteranya untuk meninggalkan Brittania.

Sesungguhnya, Julius Caesar merupakan individu yang bertanggungjawab menjadi pemangkin kepada kependudukan Rom di Brittania yang sekaligus menjadi batu asas kepada penyerapan Brittania sebagai wilayah Rom seratus tahun kemudian (43 M).

RUJUKAN:

Caesar, J., & Duncan, W. (1861). Commentaries. translated into English; to which is prefixed a discourse concerning the Roman Art of war by William Duncan.

Gillespie, C. (2018). Boudica: Warrior woman of Roman Britain. Oxford University Press.

Nolan, R. (2018). Julius Caesar’s invasion of Britain: Solving a 2,000-year-old mystery. Frontline Books an imprint of Pen & Sword Books Ltd.

Lee, C. (2012). This sceptred isle. Constable.

Adnen, H. (2021). Kitab Tamadun Rom. Patriots Publishing

Frere, S. (1974). Brittania: A history of Roman Britain. Cardinal.


Tomahawk: Senjata Pribumi Amerika Yang Digeruni Kolonis Eropah

Tomahawk adalah nama sejenis kapak yang asalnya digunakan oleh populasi Red Indian, masyarakat asal yang merupakan tuan sebenar tanah mereka yang tinggal di Amerika Utara.

Ia digunakan dengan meluas sebagai peralatan pelbagai guna, sebagai alat pertukangan, untuk bertani dan memburu. Tomahawk kemudiannya mendapat reputasi sebagai senjata yang merbahaya dan digeruni sejak koloni Eropah mula menjejaki tanah Amerika lewat 1500an.

Suku Pawhnee, Sioux, Apache, Comanche, Cherokee, Shawhnee dan banyak lagi suku kaum dari kalangan Red Indian ini memiliki rekabentuk dan corak hiasan serta motif tersendiri mewakili cerita, semangat, pahlawan suku kaum masing-masing pada Tomahawk mereka.

Tomahawk secara asasnya adalah kapak yang terdiri dari dua bahagian asas iaitu mata kapak dan hulu. Semasa awal penciptaannya, Tomahawk menggunakan mata kapak dari batu yang diasah tajam di kedua-dua belah, diikat menggunakan rautan tali kulit yang diikat pada hulu kayu. Terdapat juga penemuan di Great Plains, Amerika yang menunjukkan bahawa ada Tomahawk yang turut menggunakan mata dari tanduk dan rahang binatang.

Kedatangan koloni Eropah dari Sepanyol, Belanda, Perancis dan Inggeris membawa barang dagangan sebagai pencetus satu ekosistem ekonomi di Amerika Utara kemudiannya turut membawa bersama teknologi tempaan besi selain emas dan perak untuk dijadikan sebagai tukaran dalam urusan jual beli dengan masyarakat Red Indian. Besi digunakan oleh koloni Eropah ini sebagai ‘matawang’ untuk mendapatkan kulit dan bulu, makanan dan lain-lain sumber mentah seperti tanduk, daging haiwan, hasil kraftangan dan barangan eksotik lain dari masyarakat asal Amerika ini.

Keupayaan dan sifat besi yang boleh dilebur dan dibentuk selain lebih tahan lama dan tajam menjadikan ia sebagai pilihan utama untuk dijadikan mata pada sebilah Tomahawk.

Teknik lontaran Tomahawk yang juga menggunakan fulkrum tangan dan hulu kayu yang lebih ringan memastikan senjata ini lebih membinasakan dengan padanan mata besi yang lebih berat berbanding mata batu, memastikan impak lebih kuat kepada sasaran apabila Tomahawk diguna sebagai senjata. Penggunaan optimum Tomahawk berkesan dalam jarak 1-6 meter.

Tomahawk digunakan sebagai senjata kegemaran Red Indian di samping penggunaan panah (jarak jauh), sebagai pilihan utama untuk pertempuran jarak sederhana atau dekat kerana keupayaannya untuk dibaling ke arah musuh, mahupun dipegang untuk tujuan menetak atau mengilas dan memotong.

Sepanjang kempen yang dinamakan sebagai The American Indian Wars, siri konflik bersenjata masyarakat Red Indian menentang kumpulan koloni-koloni Eropah hinggalah kepada pembentukan Amerika seringkali berlaku.

Ia disebabkan oleh kedatangan koloni-koloni ini yang mengundang kemarahan Red Indian sebagai penduduk asal di benua Amerika Utara. Koloni-koloni Eropah yang datang menjajah dan menjarah ini datang untuk menjadi tuan kepada kawasan ragut ternakan, pemburuan bison yang dianggap suci oleh masyarakat Red Indian, pemburuan binatang untuk makanan yang berleluasa, pemusnahan habitat haiwan buruan, kemusnahan kawasan tanaman, dan pemencilan kawasan tempat tinggal hinggakan Red Indian di Amerika Utara ini merasa ditindas dan diketepikan akhirnya menjadi orang asing di tanah sendiri.

Koloni-koloni Eropah dan penduduk Amerika di zaman awal mereka menganggap masyarakat asal Red Indian ini sebagai gasar dan tidak bertamadun, selain disifatkan bukan manusia yang setaraf. Kekejaman koloni memuncak dan kemarahan Red Indian yang rasa terancam tambah memburukkan keadaan.

Kemuncak konflik ini membawa kepada siri pertempuran-pertempuran antara masyarakat asal Red Indian dan penjajah ini. Kepesatan aktiviti ekonomi seperti perdagangan kulit dan bulu untuk topi dan pakaian di Eropah sekitar 1600-an hingga membawa ke awal 1800-an menyaksikan juga peperangan antara koloni-koloni ini sesama mereka, dengan kedua-dua pihak bertelagah memiliki pasukan upahan yang terdiri daripada suku-suku kaum Red Indian yang bertelagah sesama mereka sejak asal. Taktik penjajah untuk pecah dan perintah memastikan Red Indian tidak akan bersatu menentang kembali, sekaligus menjaga kepentingan para kolonial.

Tomahawk yang ketika ini telah memiliki pelbagai perubahan dan versi rekabentuk dan hiasan unik kepada suku kaum juga turut mempunyai versi ‘paip’.

Tomahawk versi paip mula dicipta seawal 1700, sekalipun ia giat digunakan antara 1725-1750 ia kekal menjadi artifak berharga sehingga 200 tahun kemudian sejak ia pertama kali dicipta. Tomahawk paip ini bagaimanapun lebih bersifat sebagai barang pusaka dan khusus digunakan dalam istiadat penting masyarakat Red Indian iaitu menghisap tembakau, sekalipun masih mempunyai sebelah mata tajam dengan fungsi asal Tomahawk. Aktiviti perdagangan tembakau yang semakin meningkat antara Red Indian dan koloni-koloni menggantikan emas dan perak yang semakin sukar ditemui ketika itu juga turut menyumbang kepada peluasan aktiviti menghisap tembakau menggunakan Tomahawk ‘paip’ ini.

Penggunaan Tomahawk untuk tujuan menghisap tembakau (seperti menghisap paip) menzahirkan analogi bahawa ia adalah simbol kepada keamanan ataupun peperangan apabila berurusan dengan mana-mana Frontiersman (nama lain bagi koloni Eropah). Banyak ditulis dalam catatan koloni-koloni ini akan aktiviti menghisap tembakau bersama-sama ketua suku antaranya sebagai mukadimah sebelum urusan jual beli, rundingan bagi mengelak konflik, sebagai adat tuan rumah (Red Indian) menghormati tetamu mahupun sekadar aktiviti mengisi masa senggang para ketua puak dan pahlawan-pahlawan mereka.

Tomahawk paip memiliki calung besi atau tembaga yang berfungsi untuk menghisap tembakau yang menggambarkan keamanan pada satu sisi mata dan fungsi senjata pula sebagai tindakan untuk konflik dan peperangan pada sisi mata yang lain.

Sesungguhnya, konflik yang menumpahkan darah dan korban nyawa ini menjadi saksi penting penggunaan Tomahawk sebagai senjata dalam setiap siri pertempuran yang berlaku di benua Amerika Utara itu.

Hari ini, Tomahawk menjadi nama kepada peluru berpandu jenis cruise missile dengan nama yang sama milik Amerika. Peluru berpandu Tomahawk digunakan dalam pelbagai konflik dan peperangan di seluruh dunia sejak dicipta pada 1983.

Peluru berpandu Tomahawk lebih popular sejak digunakan dalam Operasi Desert Storm, permulaan Perang Teluk pada 1991 ke atas Iraq dalam usaha mencari senjata pemusnah atau WMD, ‘holy grail’ Amerika menzahirkan justifikasi tindakannya ke atas negara diktator Saddam Hussein itu.

59 peluru berpandu Tomahawk pernah dilancarkan dari USS Porter dan USS Ross mensasarkan bumi Syria, pastinya dengan kapasiti untuk membinasakan. Kemusnahan akibat peluru berpandu Tomahawk tersebar dari Iraq hingga ke Syria, memangsakan penduduk yang menjadi korban konflik kuasa-kuasa koloni dan keganasan baru dunia. Senjata bernama Tomahawk, kesannya merentasi zaman dan telah membunuh ramai mangsanya, baik dalam bentuk kapak mahupun peluru berpandu.

Inilah yang dinamakan penangan Tomahawk. Satu ironi.

“Amor Ducit Patriae”

RUJUKAN

1. Flintlock and Tomahawk: New England in King Philip’s War oleh Douglas Edward Leach (1958)

2. The Fur Trade and The Northwest to 1857 oleh E. E Rich (1967)

3. Tobacco: A Cultural History of How an Exotic Plant Seduced Civilization oleh Iian Gately (2002)

4. The Heart of Everything That Is: The Untold Story of Red Cloud, An American Legend oleh Bob Drury dan Tom Clavin (2013)


Macam Mana Arab Badwi Selamba Redah Gurun Dengan Unta Saja?

Setiap bangsa memiliki identiti yang membentuk jatidiri tersendiri. Ini merangkumi banyak perkara, termasuk makanan tradisi. Makanan pula boleh dibahagi mengikut kategori. Ada makanan harian. Ada makanan musim perayaan. Ada juga makanan sebagai bekal perjalanan. Misalnya, Melayu dengan lemang. Jepun pula dengan onigiri.

Dua negara ini masing-masing beriklim khatulistiwa dan subartik (di utara, subtropik di selatan). Ia lembab, sejuk, dan mesra musafir. Justeru perjalanan sesukar mana pun, kemudahan ‘rehat dan rawatnya’ lebih tersedia berbanding di negara beriklim gurun seperti Afrika dan Timur Tengah.

Bayangkan, Gurun Sahara yang luasnya hampir menyamai saiz USA sekadar memiliki 90 buah oasis utama – tidak termasuk oasis-oasis kecil. Curahan hujannya pula usah kata. Cuma 35-100 mm sahaja setahun. Di Gurun Arab pula paling tinggi dalam 500 mm. Jauh berbeza dengan Malaysia yang dicurahi 2,500-3,000 mm setahun. Sampai terpaksa guna penyodok buat tolak air hujan yang bertakung.

Ini justeru mengundang persoalan, “Bagaimana orang zaman dahulu menggagahi padang pasir?” Mereka bukannya boleh bawa banyak bekal. Air takat beberapa kendi. Stok makanan pun tidak sampai membebani. Jadi, takkan mereka makan dhab (biawak padang pasir) saja? Mesti ada sandaran lain, lebih-lebih dengan jarak destinasi yang terkadang buat kita lebih berteka-teki, “Kenapa mereka gemar memilih unta berbanding kuda? Bukan kuda lebih laju ke?”

Betul, kalau soal laju memang kuda lah yang menang. Itu pun tidak terlalu ketara. Antara 65 km/j dan 88 km/j sahaja (kelajuan maksimum). Namun bila namanya bermusafir, apa yang menjadi keutamaan bukannya kepantasan. Tetapi keselesaan, ketahanan, dan kadar muatan.

Berat beban yang mampu kuda pikul hanya 20% sahaja dari berat badannya. Sementara unta dengan berat purata 400-600 kg pula mampu mengangkut beban sehingga 272 kg. Yakni, lebih separuh dari berat badan sendiri.

Ditambah pula dengan cirinya yang berdaya tahan dan mampu beradaptasi dengan ribut pasir, unta sememangnya sesuai digelar ‘king of desert’. Setanding Myvi di highway. Mana tidak, ia mampu bertahan dalam suhu sepanas 34°C hingga 49°C. Andai berlaku ribut pasir pula, unta memiliki bulu mata tebal dan kelopak mata ketiga sebagai mekanisme perlindungan diri.

Dan paling penting, ia mampu mengharungi 100 batu tanpa makan dan minum. Semua berkat bonggol di belakang badannya yang secara purata menyimpan sehingga 36 kg lemak – di mana lemak ini boleh ditukar menjadi air dan sumber tenaga. Makna kata, unta boleh selamba meredah perjalanan dari Johor Bahru ke Melaka (lebih kurang) tanpa perlu isi minyak.

Kalau perlu sekali pun, si musafir tidak perlu bimbang berebut oasis dengan unta. Sebab macam yang dikata tadi, unta boleh jana tenaga dari lemak badan sendiri. Dan kalau dibedalnya air oasis pun, si musafir memadai dengan bekalan beberapa kendi air bersih sahaja.

Selebihnya, boleh diambil dari perahan susu unta. Memang ikutkan, jumlah susu yang dihasilkan oleh unta ini lebih rendah berbanding kuda dan lembu – iaitu 6 liter sehari berbanding 11-22 liter dan 24-28 liter sehari. Tetapi jika dilihat pada nutrisi, susu unta sebenarnya lebih bergizi. Sampai ia dilabel sebagai salah satu superfood hingga ke hari ini. Ini kerana khasiat susu unta sangat pelbagai.

Bermula dari rendah kolestrol dan gula serta kaya dengan protein, zat besi, vitamin B3 dan mineral (sodium, potassium, dan zinc)… hinggalah kepada pelabelan betapa susu unta adalah susu paling hampir dengan khasiat susu ibu. Kira orang dewasa yang mahu dapatkan khasiat persis susu ibu, boleh cuba ambil susu unta – namun tanpa menyikapinya sebagai bersifat ‘one-size-fits-all’. Masih perlu berkadar dan mengikuti saranan pakar.

Apapun bila berbicara tentang nutrisi susu unta, sebetulnya hal yang paling utama adalah ia tidak mengandungi protein β-lactoglobulin. Protein ini mudah kata, adalah punca seseorang mengalami intoleransi laktosa – yakni ketidakupayaan mencerna laktosa (sejenis gula dalam susu) yang lantas mengakibatkan rasa loya atau bahkan cirit-birit selepas meminum susu.

Justeru boleh kata, susu unta amat meraikan semua. Baik kalangan nomad ribuan tahun lampau mahupun kita pada hari ini. Sampaikan, ia bukan sekadar hadir dalam bentuk susu cecair. Tetapi juga susu tepung dan pelbagai produk tenusu lain – seperti tauhu dan coklat.

Nilai pasaran industri susu unta di peringkat global juga boleh tahan hebat, iaitu berjumlah $10.81 billion pada 2017 dan dijangka meroket sehingga $15.05 billion dalam dekad ini. Ini sekali gus menjadi petanda betapa industri susu unta sebenarnya amat lumayan.

Lebih-lebih lagi permintaannya sentiasa melebihi bekalan… walaupun harganya juga boleh tahan kayangan. Bayangkan di Amerika Syarikat, harga satu pint (473 ml) susu unta boleh cecah $12-16 (RM53-70). Yakni lebih mahal dari harga 1 karton susu Farm Fresh bersaiz 200ml x 24 kotak. Itu baru satu pint. Kalau satu tan metrik?

Sebab itu selain dilihat sebagai superfood yang kaya dengan khasiat, susu unta juga dianggap ‘emas putih’ bagi negara-negara pengeluar utama seperti Kenya, Somalia, dan Mali. Manalah tahu, ekonomi mereka bakal bangkit semula dalam sedekad dua ini – selepas lama tersungkur akibat ‘emas tulen dan emas hitam (hamba)’ dilarikan dari bumi sana?

RUJUKAN

Bisram, Ryan. (nd). Is Camel Milk the Next Superfood? Naturally Savvy.

Cowie, Ashley. (2022, 29 May). Camel Milk, The Ancient Liquid Gold Superfood, is Rising in Demand. Ancient Origins.

Dahir, Abdi Latif. (2019, 6 June). Camel milk could be the next superfood – thanks to East Africa. Quartz Africa.

Nature Noon. (nd). Horses vs Camels: What are the Differences and Their Uses?

Pant, Pushpesh. (2022, 16 March). Camel Milk: The exotic superfood to prepare delicious delicacies. The Print.


Fatwa Al-Azhar Dan Ulama Mekah Ke Atas Freemason

Universiti Al-Azhar mentakrifkan Freemason sebagai gerakan rahsia yang mengumpulkan ahli daripada orang beragama mahupun tidak beragama, seterusnya menyatukan kepercayaan dan budaya sehingga mereka mampu menguasai dunia.

Definisi kedua; Freemason adalah pertubuhan rahsia politik yang bertujuan menghancurkan dasar dan kuasa kerajaan, agama serta sivil. Ia mempunyai banyak takrif bergantung kepada geografi dan bahasa.

Pada tahun 1717, gerakan ini diperkemas di Britain dengan mengangkat kebebasan, persaudaraan dan kesamarataan. Freemason moden kini bermula. Pada tahun 1935, London membongkar kegiatan mereka yang tampak melindungi kaum yahudi. Idea freemason disebarkan lagi ke Amerika dan banyak tempat lain. Pada tahun 1906 di negeri uncle sam ini, Freemason bertapak kukuh dan berjaya membina banyak sinagog yahudi.

Di Mesir, ia subur setelah pencerobohan Napoléon Bonaparte. Jeneral perang yang memerintah jajahan ini merupakan seorang Freemason bernama Kleber. Ramai ulama’ al-Azhar terbunuh semasa fatrah ini. Tahun 1798-1801 adalah tempoh penjajahan Perancis yang memeritkan.

Pada tahun 1830-1838, lodge freemason dibina di Iskandariah bawah jagaan Itali. Pada tahun 1838, lodge freemason dibina lagi di Kaherah. Pada tahun 1845, lodge freemason Iskandariah bawah jagaan Perancis pula ditubuhkan. Begitu juga di seluruh dunia, pengaruhnya tersebar luas. Kini, secara rasmi Mesir telah mengharamkan Freemason. Akan tetapi ia tetap hidup dengan proxy dan nama samaran yang baru.

Di Palestin, lodge freemason diasaskan di Baitulmaqdis tahun 1873 dengan misi mengembalikan Haikal Sulaiman dan mendirikan negara Israel. Di Turki, dua lodge freemason dibina tahun 1738. Khilafah Turki Uthmaniah memang ingin dijatuhkan sejak awal lagi berdasarkan lodge freemason yang rancak dibangunkan pada tahun 1856, 1861 dan 1864. Dunia Islam menghadapi serangan pemikiran daripada Freemason secara agresif sehinggakan tidak ada satu pun negara arab yang terlepas.

Bahkan ramai yang menyertainya daripada kaum muslimin. Seawal tahun 1979, Liga Negara Arab telah memutuskan untuk melarang Freemason  daripada berkembang. Namun realitinya, mereka masih bergiat aktif di balik tabir mahupun secara jelas nyata.

Freemason memanipulasi pegawai atasan sesebuah negeri tanpa mengira bangsa agar tercapai cita-cita dan tersebar ideologi mereka. Pada tahun 1888, pemimpin mereka melakukan perjumpaan bersama perdana menteri bagi melantik Grand Master.

Di Mesir, menteri keadilan Fakhri Basha pada 1891 didapati menyertai Freemason. Pada 1897, dilantiklah Idriss Ragheb Bey sebagai ejen Freemason, seorang hakim negara dan anak kepada Ismail Ragheb Basha, perdana menteri Mesir ke-6. Pendatang dan orang asing mudah dipergunakan Freemason bagi menjalankan muslihat mereka.

Di mana ada ramai kelompok orang luar, di situ ditubuhkan lodge freemason. Justeru terpedayalah ramai manusia termasuk sesetengah orang Islam yang menyertai mereka. Lodge freemason di Mesir dianggarkan berjumlah 32 buah di Kaherah, 5 buah di Iskandariah, 3 buah di Tanta dan sebuah di Mansurah serta Zagazig.

Pena lebih tajam daripada pedang. Mereka memanfaatkan akhbar, majalah, buku dan risalah bagi menyebarkan pemikiran mereka. Zionisme diiklankan di dada akhbar-akhbar Mesir, terutamanya surat khabar yahudi. Freemason menginginkan orang Mesir berkongsi perasaan dengan mereka.

Buku pertama tentang Freemason ditulis oleh Jurji Zaidan terbit pada 1881 di Mesir. Kemudian diikuti oleh Shahin Makarius hingga mencecah 10 buah. Bukunya yang pertama berjudul ‘al-Adab al-Masuniyah’ terbit tahun 1893.

Modus operandi Fremason:

Fatwa

Justeru, berdasarkan bukti dan fakta berkenaan bahaya Freemason yang merosakkan umat manusia secara umum dan kaum muslimin secara khusus, maka ulama’ telah menjatuhkan hukum ke atas musuh Islam ini. Dalam setiap majlis Freemason, mesti dihidangkan arak. Maka duduk di majlis mereka itu semestinya haram.

Fatwa ulama al-Azhar Syarif (1984): Haram bagi seorang muslim menyertainya.

Fatwa ijtima ulama di Mekah (1978): Jatuh kafir seorang muslim yang menyertainya.

Fatwa Darul Iftak, Mesir (1997): Freemason adalah gerakan rahsia Yahudi yang menjatuhkan Umat Islam.

Al-Azhar mengingatkan ummah agar berhati-hati dengan permainan mereka yang bersembunyi di sebalik kalimat haq tetapi untuk tujuan bathil. Jikalau sesiapa menyertai Freemason dalam keadaan mengetahui kejahatannya, maka ia berdosa dan perbuatannya bertentangan dengan agama. Ia merosakkan akhlak seorang muslim dan lebih teruk lagi menjadikan diri munafiq yang menghancurkan agama sendiri.

Al-Azhar mengkategorikan Lions Club dan Rotary Club sebagai proxy Freemason. Kelab ini mempunyai berbagai-bagai nama lain dengan topeng kebajikan dan kesukarelawanan. Maka, mendaftarkan diri menjadi ahli kelab-kelab ini juga hukumnya haram, sebagaimana haramnya menyertai Freemason itu sendiri. Tujuan mereka mengadakan kelab-kelab ini adalah untuk meluaskan penyebaran Freemason ke pelbagai daerah dan menjamin berkekalan juga berterusannya agenda mereka.

اللهم أرنا الحق حقاً وارزقنا اتباعه وأرنا الباطل باطلاً وارزقنا اجتنابه

Ya Allah, tampakkanlah kepada kami yang benar itu sebuah kebenaran dan rezekikan kami mengikutinya. Tampakkanlah kepada kami yang batil itu sebuah kebatilan dan rezekikan kami menjauhinya.

RUJUKAN:


Bila Krismas Diharamkan Di Massachusetts…

Bagi penganut agama Kristian, sambutan Krismas sememangnya dinanti-nantikan terutama bagi anak-anak kecil. Bagi mereka, inilah peluang untuk mendapat hadiah yang banyak. Bagi penganut Kristian yang lain, ia merupakan sambutan keagamaan dan peluang untuk mengeratkan kembali ikatan silaturahim bukan saja dalam kalangan keluarga tetapi komuniti. Tetapi jika anda mengembara ke Massachusetts pada abad ke-17, jangan haraplah melihat sambutan Krismas diadakan oleh komuniti Puritan di situ.

Sebelum itu, siapa sebenarnya kelompok Puritan ini? Kelompok Puritan ialah satu kelompok Protestan Inggeris yang muncul pada akhir abad ke-16 dan abad ke-17 yang menganggap Gerakan Reformasi yang digerakkan oleh Ratu Elizabeth I sebagai tidak lengkap. Justeru, mereka berusaha untuk memudahkan dan mengawal bentuk penyembahan. Kelompok ini tiba di Massachusetts pada tahun 1630-an dengan membawa satu perkara yang mengejutkan sesiapa – kebencian terhadap sambutan Krismas. Tidak seperti hari ini, gereja-gereja ditutup sementara sekolah-sekolah dan kedai-kedai beroperasi seperti biasa.

Tetapi jika ada merasakan perkara ini pelik, ia sebenarnya sudah bermula di England pada tahun 1647. Selepas berjaya menyingkirkan Raja Charles I yang kemudiannya membawa kepada hukuman pancung sampai mati, perkara kedua yang digerakkan kelompok ini ialah menghapuskan sambutan Krismas. Parlimen mengisytiharkan 25 Disember seharusnya dijadikan sebagai hari berpuasa dan menebus malu untuk orang-orang Inggeris menghapuskan dosa mereka. Koloni British di Massachusetts memilih melakukan perkara sama pada tahun 1659 dan mana-mana individu yang ditangkap melanggar larangan tersebut akan dikenakan denda sebanyak lima syiling.

Jadi kenapa kelompok Puritan sangat memusuhi Krismas? Menurut penulis Stephen Nissenbaum, kebencian tersebut timbul atas sebab teologi dan berang dengan sambutan kurang ajar yang selalu timbul setiap kali sambutan Krismas pada abad ke-17. Berikutan inteprestasi mereka yang tegas terhadap kitab Bible, tiada sebarang hujah yang membenarkan sambutan Krismas. Malah, tiada satu pun ayat yang menyebut musim atau hari yang menandakan hari kelahiran Nabi Isa a.s.

Tambahan pula, bagi yang mengikuti asal-usul sambutan Krismas pasti tahu ia sebenarnya merupakan sambutan orang pagan seperti sambutan perayaan Saturnalia. Sambutan perayaan itu merupakan perayaan cahaya orang Rom di mana ia diraikan dengan minum arak dan berpesta kerana seiring dengan tarikh solstis musim sejuk. Menurut Nissenbaum, kelompok Puritan percaya sambutan Krismas hanyalah adat orang pagan yang dicedok oleh kelompok Roman Katolik tanpa sebarang asas. Perayaan tersebut mempunyai kaitan dengan tempoh pada tahun itu, solstis musim sejuk dan Saturnalia serta tiada kaitan dengan agama Kristian.

Sambutan Krismas bak orang tiada beragama juga menimbulkan kemarahan golongan Puritan pada abad ke-16. Seorang paderi bernama Hugh Latimer menulis, “Manusia mencemar kehormatan Christ lebih banyak pada 12 hari sambutan Krismas berbanding dalam tempoh 12 bulan sebelumnya. Pada abad ke-17, malam sambutan bukanlah senyap dan suci seperti disangka. Masa inilah digunakan orang ramai untuk minum, berpesta, berjudi dan terlibat dalam pelbagai aktiviti maksiat.

Ada pula yang memakai pakaian seperti lelaki/perempuan dan pergi ke rumah-rumah untuk mendapatkan makanan atau pakaian baru sebagai tukaran kepada nyanyian karol atau ucapan Krismas. Selalunya yang menjadi mangsa kumpulan ini ialah golongan berada. Jika mereka enggan melayan permintaan kumpulan ini, kumpulan yang dianggotai oleh pemuda-pemudi ini akan bertindak ganas dan merosakkan kediaman penduduk yang enggan melayan mereka.

Selepas kuasa monarki British dipulihkan menerusi pertabalan Raja Charles II pada tahun 1660, kelompok Puritan di Massachusetts terus menguatkuasakan larangan sambutan Krismas dan ia berterusan selama satu generasi. Walaupun ia diharamkan di khalayak awam, sambutan secara bersendirian masih dibuat terutama di bandar-bandar perikanan yang jauh dari pusat kekuasaan Puritan di Boston. Bandar-bandar sebegini dikatakan amat terkenal dengan amalan orang yang tidak beragama, kaki botol dan aktiviti seks bebas. Bagaimanapun, berdasarkan kajian Nissenbaum, tiada siapa yang pernah dikenakan tindakan kerana melanggar larangan itu. Kelihatan larangan tersebut dilihat sebagai satu cara untuk mengekang tingkah laku tidak senonoh di tempat awam.

Namun, larangan sebegini sudah menimbulkan kemarahan kerajaan pusat di London. Kelompok Puritan di Massachusetts diberi kata dua sama ada menghentikan larangan tersebut atau berhadapan risiko kehilangan status koloni diraja. Akhirnya pada tahun 1681, kelompok Puritan memansuhkan semua undang-undang mereka termasuk larangan sambutan Krismas. Bagaimanapun, reaksi kasar terhadap sambutan ini masih kekal di Massachusetts walaupun selepas undang-undang larangan itu dimansuhkan. Contohnya pada tahun 1686, Gabenor Massachussetts yang baru dilantik Sir Edmund Andros mengetuai upacara keagamaan pada 25 Disember sambil dikawal oleh sepasukan tentera British sebagai langkah berjaga-jaga dengan protes ganas penduduk.

Sehingga abad ke-19, premis-premis perniagaan dan sekolah-sekolah terus dibuka di Massachusetts pada 25 Disember sementara gereja-gereja pula ditutup pada hari itu. Namun, semua itu berubah pada tahun 1856 apabila sambutan Krismas, Hari Kelahiran George Washington dan Hari Kemerdekaan 4 Julai akhirnya diisytiharkan sebagai cuti umum di Massachusetts.

RUJUKAN:

Klein, Christopher. (2015). When Massachusetts Banned Christmas. History. https://www.history.com/news/when-massachusetts-banned-christmas


YDPA Dan PM: Perbezaan Ketua Negara & Ketua Kerajaan

Walau apapun yang terjadi, sumpah taat setia Rakyat adalah tetap kepada Raja. Bukan kepada mana-mana ahli politik atau partinya. Negara ini ada Tuan Rajanya. Kita Rakyat bernaung dibawah Payung Raja. Kita ini Rakyat Raja. RAJA itu Ketua Negara.

Demokrasi mengangkat tinggi seorang Rakyat sehingga bergelar Perdana Menteri, tetapi beliau hanyalah sebagai Ketua KeRAJAan. RAJA itu kata akar, keRAJAan itu kata terbitannya. Tiada akar, tiadalah terbitan itu. Perdana Menteri hanya tukang urus kepada Negara empunya Tuannya. Hanya sebagai Badan Pelaksana (Eksekutif).

Diangkat untuk mewakili rakyat dalam Parlimen hanya sebagai Badan Perundangan (Legislatif). Namun perlu dipersembahkan dahulu pada empunya Negara, kerana Baginda yang Berdaulat.

Rakyat memilih wakil rakyat ke Parlimen Dewan Rakyat (Legislatif), kemudian wakil-wakil itu membentuk Kerajaan dengan Kabinet Jemaah Menteri mereka (Eksekutif). Maka barulah Raja memberi mandat kepada mereka. Tiada sah perlantikan mereka selagi mereka tidak mengangkat sumpah dihadapan Raja. Walau terpaksa menunggu hari esok.

Kerana Badan-Badan ini bernaung di bawah kekuasaan Raja. Raja lah yang memiliki kuasa, namun dibahagikan sebahagian kuasa kepada badan-badan ini sebagai tukang urus untuk semak dan imbang. Inilah prinsip Raja Berperlembagaan, Demokrasi Berparlimen.

Raja adalah Ketua Agama, Ketua Adat Istiadat Melayu, Ketua Turus Angkatan Tentera, Ketua Hakim. Ketua Dewan Rakyat, Ketua Dewan Negara, Baginda lebih tinggi dari mana-mana entiti parti politik.

Raja ialah Pemerintah Utama negara ini, bukannya Perdana Menteri. Dalam konsep pemerintahan Islam, Raja adalah Amirul Mukminin. Raja adalah Ulil Amri. Raja adalah Mulk. Kepada Bagindalah doa khutbah Jumaat diaminkan. Raja pada zaman dahulu adalah wakil Khalifah. Perdana Menteri hanyalah seorang Wazir. Perdana Menteri hanyalah Penasihat kepada sang Raja.

Walau secara zahir seolah-olah Raja dibayangi Perdana Menteri, tapi ketahuilah itu semua kerana Raja menghormati Persepakatan Raja-Rakyat dalam Perlembagaan. Kalau Rakyat mula melanggar persepakatan ini, Raja jua boleh membalasnya. Renung semula Perjanjian Sang Sapurba dengan Demang Lebar Daun. Duli Tuanku adalah Yang Di-PerTuan dalam negara ini.

Berkuasa Rakyat hari ini adalah kerana Raja dengan segala kebesarannya telah menitiskan sedikit kuasanya kepada Rakyat. Pengurniaan Cokmar Regalia DiRaja dalam Dewan Parlimen adalah simbolik titisan kuasa Tuanku.

Cokmar adalah sebuah alat kebesaran utama Parlimen kerana Cokmar adalah tongkat yang melambangkan keagungan dan kuasa Raja. Penggunaan Cokmar menambahkan lagi kehormatan Dewan Rakyat. Sebelum Dewan Rakyat dirasmikan persidangannya, tiada sah jika tidak diletakkan dahulu Cokmar ini. Ibarat Dewan tiada kuasa.

Walaupun Baginda tiada dalam Parlimen, namun Cokmar itu wakil saksinya sebagai tanda sebahagian kuasa telah diamanahkan kepada Rakyat bagi mengurus kerajaan Negara Tuanku. Baginda hanya “pinjamkan” tongkat kuasanya pada Dewan Rakyat, bila-bila masa sahaja tongkat kuasa itu boleh diambil semula kerana ianya adalah hak milik baginda.

Sesungguhnya, Raja adalah pemimpin tertinggi dalam Tanah Air kita, lebih tinggi daripada Perdana Menteri. Dewan Rakyat hanya dipinjamkan Cokmar. Regalia lain seperti Keris Panjang-Pendek, Pedang & Sundang, Tombak, Payung Emas, Cogan Alam, Cogan Agama, Pending, Persalinan Muskat, bahkan Tengkolok, Kursy-Arasy (Takhta & Istana/Singgahsana) sang Raja tidak mereka perolehi. Bahkan tiada iringan Nobat untuk Wakil Rakyat melainkan untuk Tuan Raja sahaja.

Ingatlah sebaik mungkin, walau apa jua yang terjadi, walau perang, walau rusuhan, walau darurat, walau genjatan, walau Kerajaan digantung, walau Ahli Politik semua dilucut kuasa mereka, sumpah taat kesetiaan Rakyat hanya pada RAJA dan NEGARA.

Jemput Follow Penulis : https://instagram.com/khairiasyraf_17


Betapa Obsesnya Empayar Rom Dengan Darah

Pada satu ketika, Maharaja Augustus makan malam bersama seorang bangsawan Rom bernama Vedius Pollio. Sedang mereka berdua enak menikmati juadah yang disediakan, tiba-tiba salah seorang khadam baginda secara tidak sengaja memecahkan gelas berkaki yang diperbuat daripada kristal. Berang dengan kecuaian khadam tersebut, Pollio mengarahkan khadam tersebut dicampak ke dalam kolam belut milik Augustus.

Bagaimanapun, Augustus membantah tindakan rakannya itu dan mengarahkan khadam tersebut dilepaskan. Bagi menghilangkan rasa murka terhadap apa yang berlaku, baginda mengarahkan semua gelas kaca di atas meja dipecahkan. Ini sebagai amaran terhadap Pollio agar ingat perbezaan kedudukan dirinya dan Augustus termasuk dari segi penentuan hukuman terhadap pesalah.

Kisah di atas merupakan sekelumit daripada ribuan kisah pembu.nu.han yang menjadi asas pembentukan Empayar Rom. Malah, mengikut legenda penubuhan kota tersebut, Romulus atau salah seorang penyokongnya membu.nu.h kembarnya, Remus selepas kedua-duanya bertelagah tentang lokasi bukit di mana kota yang diasaskan mereka patut dibina.

Di sebalik kegi.la.an orang Rom terhadap da.r.ah, terdapat sesetengah kaedah pembu.nu.han terutama pembu.nu.han hamba yang dilarang oleh undang-undang mereka. Antara kaedah yang diharamkan ialah memba.ka.r orang hidup-hidup atau direjam dengan batu sampai ma_ti. Larangan sebegini mendorong orang Rom menjadi lebih kreatif termasuk mencampakkan pesalah/hamba dari Batu Tarpeia atau dipu_kul berkali-kali sehingga ma_ti.

Kisah dan kaedah pembu.nu.han sebegini dijelaskan panjang lebar oleh Dr Emma Southon menerusi buku terbarunya, A Fa_tal Thing Happened on the Way to the Forum: Mu.rd.er in Ancient Rome. Dalam buku tersebut, antara kaedah yang biasa digunakan ialah r.ac.un, se.ba.tan atau dicampak ke luar tingkap, dari gaung atau tebing tinggi atau ke dalam sungai.

Tetapi menurut beliau, kaedah penyaliban dianggap antara kaedah hukuman paling ke.jam pernah direkodkan dalam sejarah Rom. Ia direka dengan tujuan memalukan pesalah, meningkatkan kesakitan dialami pesalah dan sebagai amaran keras terhadap orang ramai. Biasanya, hukuman ini dikhususkan kepada hamba, la.nun, pengkhianat atau kelompok kelas bawahan. Menurut catatan Tacitus, hukuman ini biasanya dibuat di luar Pintu Gerbang Esquiline dengan satu kawasan khas diperuntukkan untuk hukuman tersebut.

Dalam sesetengah kes, penduduk yang tinggal dalam kawasan sama dengan pembu.nuh tidak terlepas daripada dihukum golongan pemerintah. Dalam buku tersebut, disebutkan kisah 400 orang lelaki, wanita dan kanak-kanak dikumpul, diarak sekeliling kota dan disalib di luar Pintu Gerbang Esquiline selama berhari-hari.

Tetapi hukuman paling menyayat hati dikhaskan bagi pembu.nuh ahli keluarga sendiri. Mereka yang didapati bersalah akan dipu.kul dengan rod besi sebelum dimasukkan dalam guni kulit bersama haiwan seperti anjing, ayam jantan, monyet atau ular. Selepas itu, guni akan diikat dan dicampakkan ke dalam laut. Ini bagi memastikan si pesalah ma_ti dalam keadaan tersek_sa bersesuaian dengan je.na.yah yang dilakukannya.

RUJUKAN:

Cowie, A. (2021). Author Details Institutionalized Mu.rd.er and Vi.ole.nce in Ancient Rome. Ancient-Origins.